
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Δεκεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 417 


ΑΠΟΦΑΣΕΙΣ 

Αριθμ. 26404 _ 

Επανακαθορισμός οριογραμμής παλαιού αιγια- 
λού στη θέση «Δασάκι-Κρυονέρι» της Δ.Κ. Ιερισ- 
σού του Δήμου Αριστοτέλη της Π. Ε. Χαλκιδικής, 
μπροστά από ακίνητο φερόμενο ως ιδιοκτησία 

I. Σωσσίδου κ.λπ.». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν.2971/2001 «Αιγιαλός, παραλία 
και άλλες διατάξεις» (ΦΕΚ 285/Α' /19-12-2001) όπως τρο¬ 
ποποιήθηκε και ισχύει και ειδικότερα του άρθρου 7Α. 

2. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
ν.2503/1997 (ΦΕΚ 107/Α') «Διοίκηση, οργάνωση, στελέ- 
χωσητης Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Τις διατάξεις της παρ. 21 του άρθρου 46 του 
ν. 3220/2004 (ΦΕΚ 15/Α728-1-2004) «Μέτρα αναπτυξι¬ 
ακής και κοινωνικής πολιτικής - αντικειμενοποίηση του 
φορολογικού ελέγχου και άλλες διατάξεις». 

4. Τη με αρ. 1063649/790/Α0006/3-8-2004 απόφα¬ 
ση του Υπουργού Οικονομίας και Οικονομικών «περί 
καταγραφής και κωδικοποίησης των αρμοδιοτήτων σε 
θέματα του Υπουργείου Οικονομικών που περιέρχονται 
στους Γενικούς Γραμματείς Περιφερειών». 

5. Τις διατάξεις του ν. 3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

6. Τις διατάξεις του π.δ. 142/23-12-2010 (ΦΕΚ 235/ 
Α727-12-2010) «Οργανισμός της Αποκεντρωμένης Δι¬ 
οίκησης Μακεδονίας - Θράκης». 

7. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015), καθώς και την υπ' αριθμ. πρωτ. 
14138/15-05-2017 απόφαση του Υπουργού Εσωτερικών 
(ΦΕΚ 250/Υ.Ο.Δ.Δ./26-05-2017-ΑΔΑ:ΩΩ09465ΧΘ7-ΗΜΞ) 
για το διορισμό του Συντονιστή. 

8. Την αριθ. 35748/30-05-2017 (ΦΕΚ 1971/τ. Β7 
07-06-2017) απόφαση Συντονιστή Αποκεντρωμένης Δι¬ 
οίκησης Μακεδονίας - Θράκης, για την ανάθεση άσκη¬ 


σης αρμοδιοτήτων σε οργανικές μονάδες της Α.Δ.Μ.-Θ. 
και την παροχή εξουσιοδότησης υπογραφής πράξεων 
και εγγράφων «Με εντολή Συντονιστή». 

9. Τη με αρ.1051494/4782/Β0010/19-06-2001 απόφα¬ 
ση του Υπουργού Οικονομικών «Καθορισμόςτων ορίων 
αιγιαλού, και δημιουργία ζώνης παραλίας στη θέση "Δα- 
σάκι και Κρυονέρι" Στρατονίκης του Δήμου Σταγείρων 
-Ακάνθου» (ΦΕΚ 559/Δ72001). 

10. Την από 25.07.2016 έκθεση της επιτροπής καθο¬ 
ρισμού ορίων αιγιαλού, παραλίας και παλαιού αιγιαλού 
που αφορά τον επανακαθορισμό των ορίων του παλαιού 
αιγιαλού στη θέση «Δασάκι-Κρυονέρι» της Δημοτικής Κοι¬ 
νότητας Ιερισσού του Δήμου Αριστοτέλη, μπροστά από 
ακίνητο φερόμενο ως ιδιοκτησία Ιωάννας Σωσσίδου κ.λπ. 

11. Τον έγχρωμο ορθοφωτοχάρτη της περιοχής κλί¬ 
μακας 1:500, σε μία (1) πινακίδα που θεωρήθηκε στις 
25-07-2016 από τον Θεόδωρο-Αριστείδη Τοσούλα, Πο¬ 
λιτικό Μηχανικό, Προϊστάμενο της Περιφερειακής Δι¬ 
εύθυνσης Δημόσιας Περιουσίας Μακεδονίας -Θράκης. 

12. Το με Α.Π. 16482/19-09-2017 έγγραφο του Αυτο¬ 
τελούς Γραφείου Χαλκιδικής της Περιφερειακής Διεύ¬ 
θυνσης Δημόσιας Περιουσίας Μακεδονίας-Θράκης με 
το οποίο διαβιβάστηκε στην Υπηρεσία μας ο σχετικός 
φάκελος, αποφασίζουμε: 

Επικυρώνουμε την από 25.07.2016 Έκθεση της κατά 
το άρθρο 3 του ν. 2971/2001 αρμόδιας Επιτροπής, για 
τον επανακαθορισμό των ορίων του παλαιού αιγιαλού 
στη θέση «Δασάκι-Κρυονέρι» της Δημοτικής Κοινότητας 
Ιερισσού του Δήμου Αριστοτέλη, μπροστά από ακίνητο 
φερόμενο ως ιδιοκτησία Ιωάννας Σωσσίδου κ.λπ. καθώς 
και τον έγχρωμο ορθοφωτοχάρτη της περιοχής κλίμακας 
1:500, που θεωρήθηκε στις 25-07-2016 από τον Θεόδω- 
ρο-ΑριστείδηΤασούλα, Πολιτικό Μηχανικό, Προϊστάμε¬ 
νο της Περιφερειακής Διεύθυνσης Δημόσιας Περιουσίας 
Μακεδονίας - Θράκης και επί του οποίου η επιτροπή: 

Επανακαθορίζει την οριογραμμή του παλαιού αιγια- 
λού με συνεχή πολυγωνική γραμμή μπλε χρώματος και 
κορυφές: 29", 29"α, 29"β, 25,29"γ, 29"δ, 31". 

Οι οριογραμμές του αιγιαλού (κόκκινη) και της πα¬ 
ραλίας (κίτρινη), παραμένουν αμετάβλητες, όπως αρ¬ 
χικά καθορίσθηκαν με την υπ' αριθμό 1051494/4782/ 
Β0010/19-06-2001 απόφαση του Υπουργού Οικονομι¬ 
κών (ΦΕΚ 559/Δ 72001). 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Πολύγυρος, 14 Νοεμβρίου 2017 

Με εντολή Γενικού Γραμματέα 
Αποκεντρωμένης Διοίκησης 
Ο Προϊστάμενος Γενικής Διεύθυνσης 
ΗΛΙΑΣ ΘΕΟΔΩΡΙΔΗΣ 


ΕΚΘΕΣΗ 

Της επιτροπής καθορισμού 
αιγιαλού - παραλίας. 

(Άρθρο 3 παρ. 1 και άρθρο 4 
παρ. 3 ν. 2971/2001). 

ΕΠΑΝΑΚΑΘΟΡΙΣΜΟΣ ΤΩΝ ΟΡΙΩΝ ΤΟΥ ΠΑΛΑΙΟΥ ΑΙΓΙ- 
ΑΛΟΥΣΤΗ ΘΕΣΗ "ΔΑΣΑΚΙ - ΚΡΥΟΝΕΡΓ ΤΗΣ ΔΗΜΟΤΙΚΗΣ 
ΚΟΙΝΟΤΗΤΑΣ ΙΕΡΙΣΣΟΥΤΟΥ ΔΗΜΟΥ ΑΡΙΣΤΟΤΕΛΗ Π.Ε. 
ΧΑΛΚΙΔΙΚΗΣ, ΜΠΡΟΣΤΑ ΑΠΟ ΑΚΙΝΗΤΟ ΦΕΡΟΜΕΝΟ ΩΣ 
ΙΔΙΟΚΤΗΣΙΑ ΙΩΑΝΝΑΣ ΣΩΣΣΙΔΟΥ Κ.ΛΠ. 

Πολύγυρος 25-07-2016 

Η επιτροπή του άρθρου 3 του ν. 2971/2001 (Φ.Ε.Κ. Δ 
285/19-12-2001), περί καθορισμού των ορίων αιγιαλού, 
παραλίας και παλαιού αιγιαλού, η οποία ορίσθηκε με την 
υπ' αριθ. 16248/29-7-2015 απόφαση του Γενικού Γραμμα¬ 
τέα Αποκεντρωμένης Διοίκησης Μακεδονίας - Θράκης, 
αποτελούμενη από τους παρακάτω υπογράφοντες: 

1. Αριστείδη - Θεόδωρο Τασούλα, αναπληρωτή προ¬ 
ϊστάμενο της Περιφερειακής Διεύθυνσης Δημόσιας Πε¬ 
ριουσίας Μακεδονίας - Θράκης, πρόεδρο, 

2. Ευστάθιο Χατζόπουλο, αγρονόμο - τοπογράφο μη¬ 
χανικό, υπάλληλο του Αυτοτελούς Γραφείου Χαλκιδικής, 
της Περιφερειακής Διεύθυνσης Δημόσιας Περιουσίας 
Μακεδονίας - Θράκης, μέλος, 

3. Ευθύμιο Πέτρου, Πλωτάρχη Λ.Σ., αναπληρωτή του 
Λιμενάρχη Ιερισσού, μέλος, 

4. Δημήτριο Ξωνίκη, πολιτικό μηχανικό Τ.Ε., προϊστά¬ 
μενο της Υπηρεσίας Δόμησης του Δήμου Αριστοτέλη, 
Π.Ε.Χαλκιδικής, μέλος. 

(Ο διευθυντής της Διεύθυνσης Περιβάλλοντος και Χω¬ 
ρικού Σχεδιασμού Κεντρικής Μακεδονίας, της Αποκε¬ 
ντρωμένης Διοίκησης Μακεδονίας - Θράκης, (Α.Δ. Μ.-Θ.), 
μέλος της επιτροπής, απούσιασε). 

συνεδρίασε στα γραφεία της Κτηματικής Υπηρεσίας 
Χαλκιδικής την 25-07-2016, μετά την υπ' αριθ. 11963/ 
14-07-2016 πρόσκληση του προέδρου της, και αφού 
έλαβε υπόψη της: 

1 .Την από 6-9-2010 αίτηση της ΙωάνναςΣωσσίδου, για 
επανακαθορισμό της οριογραμμής του παλαιού αιγιαλού 
λόγω σφάλματος κατά τον αρχικό καθορισμό στη θέση 
«Δαάκι - Κρυονέρι» Ιερισσού, μπροστά από έκταση φε- 
ρόμενη ως ιδιοκτησία της. 

2.Την υπ αριθ. 1051494/4782/Β0010/19-06-2001 από¬ 
φαση του Υπουργού Οικονομικών, με την οποία καθο¬ 
ρίστηκαν οι οριογραμμές αιγιαλού, παραλίας και παλαι¬ 
ού αιγιαλού, στη θέση: «Δασάκι - Κρυονέρι» Ιερισσού 


(ΦΕΚ 559 Δ' 2001) και το τοπογραφικό διάγραμμα, κλί¬ 
μακας 1:500, που τη συνοδεύει (ειδικότερα την πινακίδα 
με αριθμό σχεδίου 13). 

3. Το υπ αριθ. 544.5/3/99/19-1-1999 έγγραφο της 
Υδρογραφικής Υπηρεσίας του Πολεμικού Ναυτικού/ 
Δ/νσης Μελετών, προς την Κτηματική Υπηρεσία Χαλκι¬ 
δικής, με τα συνημμένα φ/α αποσπάσματα αεροφωτο¬ 
γραφιών των ετών 1945 και 1989. 

4. Τους έγχρωμους ορθοφωτοχάρτες ακρίβειας ("υπό¬ 
βαθρα"), κλίμακας τουλάχιστο 1:1000, φωτοληψίαςτων 
ετών 2008 - 2009, που απεικονίζουν παράκτια ζώνη εύ¬ 
ρους τουλάχιστο 300 μέτρων από την ακτή, οι οποίοι 
παρήχθησαν για την εταιρεία Εθνικό Κτηματολόγιο και 
Χαρτογράφηση Α.Ε. και είναι εξαρτημένοι από το Ελληνι¬ 
κό Γεωδαιτικό Σύστημα Αναφοράς 1987 (ΕΓΣΑ'87), καθώς 
και την τεχνική έκθεση που τους συνοδεύει. 

5. Την από Αυγούστου 2010 τεχνική έκθεση φωτοερ- 
μηνείας/φωτογραμμετρικής απόδοσης αγροκτήματος 
επί ορθοφωτοχαρτών - παλαιός αιγιαλός, της εταιρείας 
«ΥΛΩΡΙΚΗ Ε.Ε.» που υπογράφεται από τον δασολόγο Φ. 
Φασούλα, η οποία συντάχθηκε μετά από ανάθεση των 
α) Ιωάννας Σωσσίδου, β) Κωνσταντίνου Τζελέπη -Σωσσίδη 
και γ) Αντώνη Τζελέπη - Σωσσίδη και για λογαριασμό τους. 

6. Τα από Αυγούστου 2010 τοπογραφικό διαγράμμα¬ 
τα α) Το με αριθμό σχεδίου «1» και θέμα Τοπογραφικό 
διάγραμμα επί ορθοφωτοχάρτη έτους 1945 και β)Το με 
αριθμό σχεδίου «2» και θέμα Τοπογραφικό διάγραμμα 
επί ορθοφωτοχάρτη έτους 1960, της εταιρείας «ΥΛΩΡΙΚΗ 
Ε.Ε.» που συνοδεύουν την παραπάνω από Αυγούστου 
2010 τεχνική έκθεση φωτοερμηνείας της ίδιας εταιρείας. 

7. Την από Ιουνίου 2015 μελέτη - ερευνητικό έργο 
92.227 της επιτροπής ερευνών του Αριστοτελείου Πα¬ 
νεπιστημίου Θεσσαλονίκης, με τίτλο «Διερεύνηση ορί¬ 
ων παλαιού αιγιαλού στη θέση Τρανό Λιβάδι - Κάμπος 
Ιερισσού Χαλκιδικής», που συντάχθηκε, μετά από την 
20-4-2015 ανάθεση της Ιωάννας Σωσσίδου, από επι¬ 
στημονική ομάδα καθηγητών του Α.Π.Θ. και συγκεκρι¬ 
μένα από τους: Κωνσταντίνο Βουβαλίδη αναπληρωτή 
καθηγητή γεωλογίας - φυσικής και περιβαλλοντικής 
γεωγραφίας, ειδικό επιστήμονα σε γεωμορφολογία και 
παλαιογεωγραφία, Γεώργιο Συρίδη, αναπληρωτή καθη¬ 
γητή γεωλογίας, ειδικό επιστήμονα σε παλαιοντολογία 
και στρωματογραφία, Σπυρίδωνα Παυλίδη, καθηγητή 
γεωλογίας, ειδικό επιστήμονα σε γεωλογία και μορφο- 
τεκτονική και Καλλιόπη Κολιαδήμου, ΕΔΙΠ γεωλογίας, 
ειδικό επιστήμονα σε ιζηματολογία. Η εν λόγω μελέτη 
συνοδεύει την από 17-07-2015 αίτηση των α) Ιωάννας 
Σωσσίδου, β) Κωνσταντίνου Τζελέπη - Σωσσίδη και γ) 
Αντώνη Τζελέπη - Σωσσίδη, προς την Κτηματική Υπηρε¬ 
σία Χαλκιδικής, που είναι σχετική (συμπληρωματική) της 
από 6-9-2010 αίτησης της Ιωάννας Σωσσίδου. 

8. Το από 14-4-1915 έγγραφο της Ιωάννας Σωσσίδου 
προς την Κτηματική Υπηρεσία, με το οποίο ενημέρωνε 
ότι στις 17-4-2015 θα εκτελεσθούν εργασίες διερεύνη- 
σης παλαιού αιγιαλού, στο πλαίσιο της εκπόνησης της 
παραπάνω μελέτης του Α.Π.Θ. 

9. Το από Ιουνίου 2015 τοπογραφικό διάγραμμα, 
κλίμακας 1:500, του Ιωάννη Χρυσούλη, τοπογράφου 
μηχανικού Τ.Ε., το οποίο συνοδεύει την ως άνω από 

17-07-2015 αίτηση των α) Ιωάννας Σωσσίδου, β) Κων¬ 
σταντίνου Τζελέπη - Σωσσίδη και γ) Αντώνη Τζελέπη - 
Σωσσίδη. 

10. Το από 06-10-2010 έγγραφο της ΑΚΤΙΙΙ5/Δικηγόροι 
και Νομικοί Σύμβουλοι, το οποίο υπογράφεται από τον 
δικηγόρο ΗλίαΤομπάίδη, προς την Κτηματική Υπηρεσία 
Χαλκιδικής, με θέμα «Αφορά: Αποδεικτικά έγγραφα για 
αίτημα επανακαθορισμού αιγιαλού». Με το έγγραφο 
υποβλήθηκαν μεταξύ άλλων και τα παρακάτω έγγραφα 
τα οποία επίσης έλαβε υπόψη της η επιτροπή. 

α)Το υπ' αριθμ. 2053/1974 συμβόλαιο αγοραπωλησίας 
της συμβολαιογράφου Ιερισσού Χαλκιδικής Αικατερίνης 
Μόρτζου - Πολίτου, 

β)Το υπ' αριθμ. 856/1977 συμβόλαιο αγοραπωλησίας 
της συμβολαιογράφου Ιερισσού Χαλκιδικής Βιργινίας Χα¬ 
σάπη, με το συνημμένο σ’ αυτό τοπογραφικό διάγραμμα 
του τοπογράφου μηχανικού Πέτρου Σύρμου. 

γ)Το υπ' αριθμ. 10445/1980 συμβόλαιο δωρεάς του 
συμβολαιογράφου Θεσσαλονίκης Αριστείδη Κατσικέα. 

δ) Το υπ' αριθμ. 2840/1993 συμβόλαιο δωρεάς ψιλής 
κυριότητας της συμβολαιογράφου Θεσσαλονίκης Ιω¬ 
άννας Σωσσίδου. 

ε) Το υπ' αριθμ. 2841/1993 συμβόλαιο γονικής παρο¬ 
χής ψιλής κυριότητας της συμβολαιογράφου Θεσσαλο¬ 
νίκης Ιωάννας Σωσσίδου. 

στ) Το υπ' αριθμ. 2842/1993 συμβόλαιο γονικής παρο¬ 
χής ψιλής κυριότητας της συμβολαιογράφου Θεσσαλο¬ 
νίκης Ιωάννας Σωσσίδου. 

ζ) Το υπ’ αριθμ. 6270/2001 συμβόλαιο της συμβολαι¬ 
ογράφου Θεσσαλονίκης Ιωάννας Σωσσίδου. 

η) Η υπ' αριθμ. 21/1991 Άδεια οικοδομής της Νομαρ¬ 
χίας Χαλκιδικής, με το συνοδεύον αυτήν τοπογραφικό 
σκαρίφημα. 

θ) Βεβαιώσεις του Δασαρχείου Αρναίας με αριθμούς 
πρωτοκόλλου 962/1973 και 2453/1974. 

11. Την με αριθμό 9951 από 07-01-2011 ένορκη βεβαί¬ 
ωση - κατάθεση του Στεφάνου Αδαμίδη του Χρήστου, 
ενώπιον της συμβολαιογράφου Θεσσαλονίκης Μαρίας 
Μπαλτά -Λασκαρίδου. 

12. Τις διατάξεις του ν. 2971/2001 όπωςτροποποιήθη- 
κε και ισχύει και ειδικότερα το άρθρο 7Α «Επανακαθορι¬ 
σμός αιγιαλού, παραλίας και παλιού αιγιαλού», καθώς και 
τη σχετική δικαστική και διοικητική νομολογία. 

13. Τις φυσικές και λοιπές ενδείξεις για το πλάτος του 
παλαιού αιγιαλού που διαπίστωσε κατά την επί τόπου 
αυτοψία την 6-06-2013 και αφορούν στα παρακάτω: 

α) Θέση: 

Η παραθαλάσσια θέση στον κόλπο της Ιερισσού (Ακάν- 
θιο) στην οποία ζητείται ο επανακαθορισμός του παλαι¬ 
ού αιγιαλού, βρίσκεται μεταξύ των οικισμών της Ιερισσού 
και του Στρατωνίου και ισαπέχει από αυτούς απόσταση 
6,6 χλμ. περίπου. Από την επαρχιακή οδό Στρατωνίου - 
Ιερισσού απέχει περί τα 870 μ. 

β) Γεωμορφολογία του εδάφους: 

ί. Η μορφολογία της ακτής συνίσταται από: 

•Χαλαρά ιζήματα (άμμο) που έχουν προκύψει από την 
εναπόθεση φερτών υλών χειμάρρων και ρυάκων και τα 
οποία, όπως προκύπτει από το τοπογραφικό διάγραμμα 
του καθορισμού αιγιαλού, παραλίας και παλαιού αιγια- 
λού, έχουν εύρος που κυμαίνεται από 15,0 μ. έως 55,Ομ. 


Το έδαφος έχει σε όλο το παραπάνω εύρος χαμηλά υψό¬ 
μετρα που κυμαίνονται από 0,60μ. έως 2,00μ. Το υψό¬ 
μετρο του αυχένα που δημιουργείται στο έδαφος από 
τον κυμάτισμά της θάλασσας κυμαίνεται περί τα 2,00μ. 

•Τεχνικά έργα: Δεν υπάρχουν τεχνικά έργα κοντά στη 
θέση όπου ζητείται ο επανακαθορισμός. 

ϋ. Της ακτής συνέχονται εκτάσεις: 

• Πεδινές, σε βάθος περίπου ενός χιλιομέτρου και στη 
συνέχεια αυτών λοφώδεις με έδαφος αμμώδες και γαι¬ 
ώδες. 

• Εκτός σχεδίου πόλης, εκτός ορίων οικισμού και εκτός 
ζώνης οικισμού. 

•Αδόμητες σχεδόν, με εξαίρεση λίγα διάσπαρτα κτήρια 
κατοικιών. 

μι. Το φυσικό όριο βλάστησης συνίσταται από: 

•Χαμηλή ποώδη φυσική βλάστηση (αγριόχορτα). 

γ) Παράκτιοι φυσικοί πόροι: 

Στην περιοχή δεν εντοπίστηκαν παράκτιοι φυσικοί πό¬ 
ροι, (με την έννοια φυσικοί πόροι νοείται το σύνολο των 
πρώτων υλών που προέρχονται από τη φύση, δηλαδή 
από το έδαφος, τα δάση, τα ύδατα και αξιοποιούνται 
βιομηχανικώς). 

δ) Μετεωρολογικά στοιχεία: 

Η περιοχή βρίσκεται στο εσωτερικό του Ακάνθιου κόλ¬ 
που (ή κόλπου Ιερισσού) και γΓ αυτό θεωρείται σχετικά 
προστατευμένη. Προσβάλλεται από ανέμους βορειοα¬ 
νατολικούς των οποίων η μέγιστη συνηθισμένη ένταση 
κατά τη χειμερινή περίοδο κυμαίνεται περί τα 5 Μποφόρ. 

ε) Μορφολογία του πυθμένα: 

Από στοιχεία που προκύπτουν από την αυτοψία μα¬ 
κροσκοπικά και από το απόσπασμα χάρτη ΓΥΣ κλίμακας 
1:50000 που συνοδεύει το διάγραμμα, προκύπτει ότι ο 
πυθμένας έχει αμμώδη σύσταση και ήπιες κλίσεις με μέ¬ 
τρια βάθη κοντά στην ακτή. Λόγω των μέτριων βαθών 
και κλίσεων του βυθού η θραύση του κύματος και η εκτό¬ 
νωση της ενέργειάς του γίνεται σε κάποια απόσταση από 
την ακτογραμμή (εντός της θάλασσας) και η επίδραση 
του κύματος στην ακτή είναι μέτρια. 

στ) Ανάπτυξη κυματισμού σε σχέση με το μέτωπο της 
ακτής: 

Πρόκειται για ακτή που δεν έχει μεγάλο ανάπτυγμα 
θάλασσας επειδή βρίσκεται μέσα στον Ακάνθιο κόλπο. 
Μόνο κατά τη βορειοανατολική και την ανατολική διεύ¬ 
θυνση που βρίσκεται η είσοδος του κόλπου, η απόσταση 
από τις απέναντι ακτές είναι μεγάλη, 62χλμ. η Θάσος, 
82χλμ. η Νέα Καρβάλη και 190 χλμ. η ΝΑ ακτή του Νομού 
Έβρου. Με τα δεδομένα αυτά δημιουργείται κυματικό 
πεδίο μέτριας έντασης, εκτός αν πνέουν άνεμοι ΒΑ - Α 
διευθύνσεων (μεταξύ 46° και 82° με κέντρο το εξεταζό¬ 
μενο ακίνητο και αρχή (0°) το Βορρά), οπότε η ένταση 
του κυματικού πεδίου είναι μεγάλη. 

ζ) Τεχνικά έργα: 

Στην θέση του ζητούμενου επανακαθορισμού δεν 
υφίστανται τεχνικά έργα. 

η) Εγκεκριμένες χωροταξικές κατευθύνσεις και χρή¬ 
σεις γης: 

Στην περιοχή έχει εγκριθεί το ΓΠΣ Σταγείρων - Ακάν¬ 
θου, με την υπ αριθμ. 4789/15-10-2010 απόφαση Γ.Γ. Πε¬ 
ριφέρειας Κεντρικής Μακεδονίας, (ΦΕΚ 332/ τ.Α.Α.Π./ 
10-8-2010). Η θέση όπου ζητείται ο επανακαθορισμός 

χαρακτηρίζεται ως «Περιοχή ειδικής προστασίας υδρο¬ 
φόρου ορίζοντα και γης υψηλής παραγωγικότητας». 
Ειδικότερα οι χρήσεις που επιτρέπονται είναι αυτές που 
ορίζονται στην παραπάνω απόφαση του Γ.Γ. Π.Κ.Μ. 

θ) Δημόσια κτήματα: 

Οι εκτάσεις που χαρακτηρίστηκαν παλαιός αιγιαλός 
με την παραπάνω (υπ' αριθ. 1051494/4782/Β0010/ 
19-06-2001) απόφαση του Υπουργού Οικονομικών, 
έχουν καταγραφεί ως δημόσια κτήματα με αριθμούς 
βιβλίου καταγραφής (ΑΒΚ) 263,264,265 και 266. Η θέση 
όπου ζητείται ο επανακαθορισμός του παλαιού αιγια- 
λού σήμερα εμπίπτει στο με ΑΒΚ 263 δημόσιο ακίνητο. 
Δεν υπάρχουν καταγεγραμμένα άλλα δημόσια κτήματα 
κάθε κατηγορίας στην περιοχή όπου ζητείται ο επανακα¬ 
θορισμός του παλαιού αιγιαλού. (Από τα ανήκοντα και 
διαχειριζόμενα από Ι.Το Υπ. Οικονομικών/ ΠΔΔΠ Μ-Θ, 
2.Την Περιφέρεια Κεντρικής Μακεδονίας/ Περιφερειακή 
Ενότητα Χαλκιδικής/Τμήμα Τοπογραφίας Εποικισμού 
-Αναδασμού, 3.Το Υπ. Πολιτισμού/ ΙΣΤ' Εφορ. Κλασικών 
Αρχαιοτήτων 4. Το Υπ. Πολιτισμού/ΙΟη Εφορ. Βυζαντι¬ 
νών Αρχαιοτήτων, 5. Το Υπ. Πολιτισμού/ Εφορ. Νεωτέ- 
ρων Μνημείων Κεντρικής Μακεδονίας), το Δασαρχείο 
Αρναίας. 

ι) Εθνικό κτηματολόγιο: Δεν υφίσταται στην περιοχή. 

κ) Ευπαθή οικοσυστήματα και προστατευόμενες πε¬ 
ριοχές: 

Η περιοχή όπου ζητείται ο επανακαθορισμός δεν 
εμπίπτει στις περιοχές του δικτύου ΝΑΤυΒΑ2000 (ΦΥΣΗ 
2000 ). 

14. Αεροφωτογραφίες της περιοχής των ετών 1945, 
1993-1996 και 2007-2009. 

15. Το υπ αριθ. Φ119/273172/19-06-2013 έγγραφο του 
ΓΕ.Ε.Θ.Α. με το οποίο δηλώνεται ότι « ... το ΓΕΕΘΑ από 
πλευράς αρμοδιοτήτων του όπως αυτές απορρέουν από 
το άρθρο 17 του ν.2971/2001, δεν έχει αντίρρηση για τη 
συνέχιση της διαδικασίας καθορισμού των ορίων αιγια- 
λού - παραλίας και τυχόν υπάρχοντος παλαιού αιγιαλού, 
στη θέση «ΔΑΣΑΚΙ -ΚΡΥΟΝΕΡΙ» της Δ.Κ. Ιερισσού, του 
Δήμου Αριστοτέλη, Νομού Χαλκιδικής». 

Σκέφθηκε όπως παρακάτω 

Α. ΕΝ ΝΟΜΟ ΣΥΜΦΕΡΟΝ ΤΗΣ ΑΪΤΟΥΣΑΣ ΤΟΝ 
ΕΠΑΝΑΚΑΘΟΡΙΣΜΟ ΤΟΥ ΠΑΛΑΙΟΥ ΑΙΓΙΑΛΟΥ 

Ο επανακαθορισμός του παλαιού αιγιαλού γίνεται 
σύμφωνα με το άρθρο 7Α, του ν. 2971/2001. Ο ενδια¬ 
φερόμενος - αϊτών τον επανακαθορισμό πρέπει να έχει 
έννομο συμφέρον, όπως προκύπτει από την παράγραφο 
5 του άρθρου 4, του ν.2971/2001. Επομένως πρέπει να 
εξετασθεί αν η αιτούσα τον επανακαθορισμό έχει έννομο 
συμφέρον. 

1. ΚΤΗΣΗ ΚΥΡΙΟΤΗΤΑΣ ΤΗΣ ΑΙΤΟΥΣΑΣ ΕΠΙΤΗΣ ΕΚΤΑ- 
ΣΕΩΣ ΟΠΟΥ ΖΗΤΕΙΤΑΙ Ο ΕΠΑΝΑΚΑΘΟΡΙΣΜΟΣ ΤΟΥ ΠΑ¬ 
ΛΑΙΟΥ ΑΙΓΙΑΛΟΥ. 

Στη θέση όπου ζητείται ο επανακαθορισμός προβά¬ 
λουν δικαιώματα επί τμημάτων του παλαιού αιγιαλού οι: 
α) Ιωάννα Σωσσίδου, β) Κωνσταντίνος Τζελέπης - Σωσ- 
σίδης και γ) Αντώνης Τζελέπης - Σωσσίδης. Η πρώτη 
εξ αυτών προβάλει δικαίωμα επικαρπίας σε ποσοστό 
100 /100 εφ' όρου ζωής της και οι λοιποί δικαίωμα ψιλής 


κυριότητας από 50/100 εξ αδιαιρέτου έκαστος, για δύο 
αγροτεμάχια εμβαδού (Ε2) = 4545 τ.μ. και (Ε1 Β) = 4488,50 
τ.μ., που βρίσκονται στην παραλιακή θέση «Κάμπος» ή 
«Κρυονέρι», στο βόρειο τμήμα της κτηματικής περιο¬ 
χής Ιερισσού, του Δήμου Αριστοτέλη. Επίσης, στην ίδια 
θέση της κτηματικής περιοχής Ιερισσού, οι Κωνσταντίνος 
Τζελέπης - Σωσσίδης και Αντώνης Τζελέπης - Σωσσίδης 
έχουν κατά πλήρη κυριότητα, από 50/100 εξ αδιαιρέτου 
έκαστος, έτερο αγροτεμάχιο εμβαδού (Ε1Α) = 4488,50 
τ.μ. που είναι όμορο με τα προηγούμενα αγροτεμάχια. 

Τα ανωτέρω αγροτεμάχια απέκτησαν ως εξής: 

1. Το Ε2 αγροτεμάχιο, εμβαδού 4545 τ.μ., επί του 
οποίου έχει ανεγερθεί κτήριο (κατοικία), περιήλθε στην 
αιτούσα και τους συγκυρίους της (Ιωάννα Σωσσίδου, 
Κωνσταντίνο Τζελέπη - Σωσσίδη και Αντώνη Τζελέπη - 
Σωσσίδη) με τα παρακάτω συμβόλαια: 

α)Το υπ’ αριθμ. 856/1977 συμβόλαιο αγοραπωλησίας 
της συμβολαιογράφου Ιερισσού Χαλκιδικής Βιργινίας Χα¬ 
σάπη, που μεταγράφηκε νόμιμα στα βιβλία μεταγραφών 
του αρμόδιου Υποθηκοφυλακείου Ιερισσού Χαλκιδικής 
(τ. 46 α.α. 4), με το οποίο η Ιωάννα Σωσσίδου απέκτησε 
την πλήρη κυριότητα ενός αγρού, εκτάσεως 4545 τ.μ, 
από αγορά παρά των: I.- Αννέτας συζ. Βασιλείου Κατσα- 
ντώνη, το γένος Θεολόγου και Αλεξάνδρας Καμπουράγ- 
γελου, ιδιοκτήτριας κατά 4/12 εξ αδιαιρέτου, II.- Χρήστου 
Καμπουράγγελου του Θεολόγου και της Αλεξάνδρας, 
ιδιοκτήτου κατά 4/12 εξ αδιαιρέτου, III.- Ελένης χήρας 
Αθανασίου Καμπουράγγελου, ιδιοκτήτριας κατά 1/12 εξ 
αδιαιρέτου και IV- Φωτούλας Καμπουράγγελου του Αθα¬ 
νασίου και Ελένης, ιδιοκτήτριας κατά 3/12 εξ αδιαιρέτου. 

Τα ως άνω ποσοστά του περιγραφέντος αγρού περι¬ 
ήλθαν στους πωλητές ως ακολούθως: 

Στους δυο πρώτους των πωλητών κατά τα 3/12 εξ αδι¬ 
αιρέτου στον καθένα τους εξ αδιαθέτου κληρονομιάς 
του αποβιώσαντοςτο έτος 1922 πατέρα τους Θεολόγου 
Καμπουράγγελου του Αγγέλου, κατά δε το 1/12 εξ αδι¬ 
αιρέτου στον καθένα τους εξ αδιαθέτου κληρονομιάς 
τηςαποβιωσάσηςτο 1946 μητρός τους Αλεξάνδρας Κα- 
μπουράγγελου, κληρονόμου και ταύτης εξ αδιαθέτου 
του αποβιώσαντος συζύγου της, Θεολόγου Καμπουράγ- 
γελου. Οι δύο πρώτοι των πωλητών απεδέχθησαν τις 
ως άνω κληρονομιές αναμιχθέντες ενεργώς σ' αυτές, μη 
απαιτουμένης συμβολαιογραφικής αποδοχής κληρονο¬ 
μιάς, διότι η επαγωγή αυτών ανατρέχει σε χρόνο προ¬ 
γενέστερο της ισχύος του Αστικού Κώδικα. Στην Ελένη 
χήρα Αθ. Καμπουράγγελου κατά 1/12 εξ αδιαιρέτου και 
στην Φωτούλα Καμπουράγγελου κατά τα 3/12 εξ αδιαι¬ 
ρέτου εξ αδιαθέτου κληρονομιάς του αποβιώσαντος το 
έτος 1962 Αθανασίου Καμπουράγγελου του Θεολόγου, 
συζύγου της Ελένης και πατρός της Φωτούλας, την οποία 
κληρονομιά απεδέχθησαν με την υπ’ αριθ. 855/1977 
πράξη αποδοχής κληρονομιάς της συμβολαιογράφου Ιε- 
ρισσού Βιργινίας Χασάπη, που μεταγράφηκε νόμιμα στα 
βιβλία μεταγραφών του Υποθηκοφυλακείου Ιερισσού (τ. 
46 α.α. 3). Στον αποβιώσαντα Αθανάσιο Καμπουράγγελο 
είχαν περιέλθει 4/12 εξ αδιαιρέτου του εν λόγω αγρού 
εξ αδιαθέτου κληρονομιάς του πατέρα του Θεολόγου 
Καμπουράγγελου του Αγγέλου. Τέλος ο Θεολόγος Κα- 
μπουράγγελος είχε το εν λόγω ακίνητο με τα προσόντα 

της χρησικτησίας καθόσον νεμόταν και κατείχε αυτό συ¬ 
νεχώς, αδιαταράκτως και αδιαλείπτως, με καλή πίστη και 
διάνοια κυρίου από τουρκοκρατία μέχρι του θανάτου 
του. Στο συμβόλαιο υπάρχει συνημμένο το από 10-6- 
1977 τοπογραφικό διάγραμμα, κλίμακας 1:1000, του 
τοπογράφου μηχανικού Πέτρου Σύρμου.Το διάγραμμα 
αυτό είναι ανεξάρτητο από το κρατικό τριγωνομετρικό 
δίκτυο και δεν φέρει κάναβο. Εκτός του αγρού των 4545 
τ.μ., αποτυπώνεται και ο όμορος προς Νότο αγρός με 
εμβαδόν 8.977 τ.μ. 

β) Το υπ' αριθμ. 2842/1993 συμβόλαιο γονικής πα¬ 
ροχής της συμβολαιογράφου Θεσσαλονίκης Ιωάννας 
Σωσσίδου, που μεταγράφηκε νόμιμα στα βιβλία μετα¬ 
γραφών του Υποθηκοφυλακείου Ιερισσού (τ. 120 α.α. 
23), με το οποίο η Ιωάννα Σωσσίδου μεταβιβάζει κατά 
ψιλή κυριότητα τον αγρό εκτάσεως 4545 τ.μ. στους γιους 
της ΚωνσταντίνοΤζελέπη -Σωσσίδη και Αντώνη Τζελέπη 
- Σωσσίδη, κατά 50/100 εξ αδιαιρέτου στον καθένα και 
παρακρατεί την επικαρπία εφ' όρου ζωής της. 

2. Τα αγροτεμάχια εμβαδού μ.τ. 4488,50 (Ε1 Β) και μ.τ. 
4488,50 (Ε1Α) περιήλθαν στους αιτούντες με τα παρα¬ 
κάτω συμβόλαια: 

α)Το υπ' αριθμ. 2053/1973 συμβόλαιο αγοραπωλησίας 
της συμβολαιογράφου Ιερισσού Χαλκιδικής Αικατερί¬ 
νης Μόρτζου - Πολίτου, που μεταγράφηκε νόμιμα στα 
βιβλία μεταγραφών του Υποθηκοφυλακείου Ιερισσού 
(τ. ΛΑ' α.α. 1355), με το οποίο η Αντωνία σύζυγος Μιχα¬ 
ήλ Σωσσίδη (δικαιοπάροχος των αιτούντων) απέκτησε 
την πλήρη κυριότητα ενός αγρού, εκτάσεως 10 περίπου 
στρεμμάτων, με αγορά από την Άννα Καμπουράγγελου 
του Ιωάννη. Στην πωλήτρια ο αγρός περιήλθε εκ κλη¬ 
ρονομιάς του πατέρα της Ιωάννη Καμπουράγγελου του 
Αγγέλου, αποβιώσαντος κατά το έτος 1925, επικουρικά 
δε και λόγω χρησικτησίας, καθόσον η πωλήτρια κατείχε 
και τον εν λόγω αγρό συνεχώς και αδιαταράκτως με καλή 
πίστη και διάνοια κυρίου από το έτος 1925 μέχρι το έτος 
της πώλησης (1973). 

β)Το υπ’ αριθμ. 10445/1980 συμβόλαιο δωρεάς του 
συμβολαιογράφου Θεσσαλονίκης Αριστείδη Κατσικέα, 
που μεταγράφηκε νόμιμα στα βιβλία μεταγραφών του 
Υποθηκοφυλακείου Ιερισσού (τ. 59 α.α. 44), με το οποίο 
η Αντωνία Σωσσίδου δώρισε κατά πλήρη κυριότητα στον 
σύζυγο της Μιχαήλ Σωσσίδη και στη θυγατέρα τους Ιωάν¬ 
να Σωσσίδου (1 η αιτούσα) από 50/100 εξ αδιαιρέτου στον 
καθένα τους, τον ως άνω αγρό εκτάσεως 10 στρεμμάτων 
περίπου, ο οποίος καταμετρηθείς ευρέθη 8.977 τ.μ. 

γ)Το υπ' αριθμ. 2840/1993 συμβόλαιο δωρεάς εν ζωή 
της συμβολαιογράφου Θεσσαλονίκης Ιωάννας Σωσσί¬ 
δου, που μεταγράφηκε νόμιμα στα βιβλία μεταγραφών 
του Υποθηκοφυλακείου Ιερισσού (τ. 120 α.α. 21), με το 
οποίο ο Μιχαήλ Σωσσίδης μεταβίβασε κατά ψιλή κυ¬ 
ριότητα τα ανήκοντα σ' αυτόν 50/100 εξ αδιαιρέτου 
του αγρού εκτάσεως κατά μεν το αρχικό συμβόλαιο 10 
στρεμμάτων περίπου, κατά δε το τοπογραφικό 8977 τ.μ., 
στους εγγονούς του Κωνσταντίνο Τζελέπη - Σωσσίδη και 
Αντώνη Τζελέπη - Σωσσίδη, από 25/100 εξ αδιαιρέτου 
στον καθένα τους. Ο Μιχαήλ Σωσσίδης παρακράτησε 
την επικαρπία εφ’ όρου ζωής αυτού και στη συνέχεια 


απεβίωσε στις 15-5-1994. Συνεπώς, οι δωρεοδόχοι απέ¬ 
κτησαν την πλήρη κυριότητα, νομή και κατοχή των εν 
λόγω ποσοστών αγρού δια συνενώσεως της ΨΚ με την 
Επικαρπία. 

δ) Το υπ’ αριθμ. 2841/1993 συμβόλαιο γονικής πα¬ 
ροχής της συμβολαιογράφου Θεσσαλονίκης Ιωάννας 
Σωσσίδου, που μεταγράφηκε νόμιμα στα βιβλία μετα¬ 
γραφών του Υποθηκοφυλακείου Ιερισσού (τ. 120, α.α.22), 
με το οποίο η Ιωάννα Σωσσίδου μεταβίβασε κατά ψιλή 
κυριότητα τα ανήκοντα σ' αυτήν 50/100 εξ αδιαιρέτου 
του αγρού εκτάσεως κατά μεν το αρχικό συμβόλαιο 10 
στρεμμάτων περίπου, κατά δε το τοπογραφικό 8977 
τ.μ., στους γιους της Κωνσταντίνο Τζελέπη - Σωσσίδη 
και Αντώνη Τζελέπη - Σωσσίδη, από 25/100 εξ αδιαιρέ¬ 
του στον καθένα τους και παρακράτησε την επικαρπία. 

Ήτοι με τα ως άνω συμβόλαια οι συμβαλλόμενοι είχαν: 
Η Ιωάννα Σωσσίδου την επικαρπία εφ όρου ζωής της των 
50/100 εξ αδιαιρέτου του εκ μ.τ. 8.977 αγρού και οι Κωνστα- 
ντίνοςΤζελέπης - Σωσσίδης και ΑντώνηςΤζελέπης - Σωσσί¬ 
δης την ψιλή κυριότητα από κοινού και κατ' ισομοιρίατων 
50/100 εξ αδιαιρέτου του ιδίου εκ μ.τ. 8.977 αγρού (από την 
Ιωάννα Σωσσίδου) και την πλήρη κυριότητα από κοινού και 
κατ' ισομοιρία των ετέρων 50/100 εξ αδιαιρέτου του ιδίου 
εκ μ.τ. 8.977 αγρού (από τον Μιχαήλ Σωσσίδη). 

ε) Το υπ' αριθμ. 6270/2001 συμβόλαιο της συμβολαι¬ 
ογράφου Θεσσαλονίκης Ιωάννας Σωσσίδου, που μετα- 
γράφηκε νόμιμα στα βιβλία μεταγραφών του Υποθηκο¬ 
φυλακείου Ιερισσού (τ. 256 α.α. 15 -16 - 17 -18), με το 
οποίο έγιναν οι κάτωθι πράξεις: 

Ι.-Τον εκ μ.τ. 8.977 αγρό, κείμενο στην Ιερισσό Χαλκι¬ 
δικής στη θέση "Τρανό Λιβάδι - Κάμπος", οι I. Σωσσίδου, 
Κων. Τζελέπης - Σωσσίδης και Αντ. Τζελέπης -Σωσσίδης 
διαιρούν σε δύο ίσα αυτοτελή και ανεξάρτητα αγροτε¬ 
μάχια Α και Β, εκ των οποίων : Το υπό στοιχείο Α (Ε 1 Α) 
αγροτεμάχιο: Έκτασης μέτρων τετραγωνικών τεσσάρων 
χιλιάδων τετρακοσίων ογδόντα οκτώ και 0,50 (4.488,50 
τ.μ.), εμφαίνεται στο συνημμένο στο συμβόλαιο τοπο- 
γραφικό διάγραμμα με τα χαρακτηριστικά στοιχεία Ε1 
Α, περικλείεται από τα γράμματα Α Η Ε Ζ Δ Α και ορίζεται 
γύρωθεν με δρόμο, με το υπό στοιχείο Β αγροτεμάχιο, 
με τον Ε2 αγρό (εμβαδού 4.545 μ.τ.) και με γειτονικές 
ιδιοκτησίες αγνώστων καιΤο υπό στοιχείο Β (Ε 1 Β) αγρο¬ 
τεμάχιο: Έκτασης μέτρων τετραγωνικών τεσσάρων χι¬ 
λιάδων τετρακοσίων ογδόντα οκτώ και 0,50 (4.488,50), 
εμφαίνεται στο συνημμένο στο συμβόλαιο τοπογραφικό 
διάγραμμα με τα χαρακτηριστικά στοιχεία Ε1 Β, περικλεί¬ 
εται από τα γράμματα Ε Β Γ Ζ Ε και ορίζεται γύρωθεν με 
δρόμο, με το υπό στοιχείο Α αγροτεμάχιο, με τον Ε2 αγρό 
(εμβαδού 4.545 μ.τ.) και με παραλία. 

II.- Η Ιωάννα Σωσσίδου παραιτείται λόγω γονικής πα¬ 
ροχής υπέρ των ψιλών κυρίων (τέκνων της) Κωνσταντί¬ 
νου Τζελέπη - Σωσσίδη και Αντώνη Τζελέπη - Σωσσίδη 
από την επικαρπία των 50/100 εξ αδιαιρέτου του υπό 
στοιχείο Α (Ε1 Α) αγροτεμαχίου, εκτάσεως μέτρων τε¬ 
τραγωνικών 4.488,50. Τελικά, οι ΚωνσταντίνοςΤζελέπης 
- Σωσσίδης και Αντώνης Τζελέπης - Σωσσίδης έχουν από 
κοινού και κατ’ ισομοιρία την πλήρη και αποκλειστική 
κυριότητα, νομή και κατοχή του υπό στοιχείο Α (Ε1 Α) 
αγροτεμαχίου (από 50/100 εξ αδιαιρέτου έκαστος). 

III.- Ο ΚωνσταντίνοςΤζελέπης - Σωσσίδης και ο Αντώ- 
νης Τζελέπης - Σωσσίδης από τα ανήκοντα σ αυτούς 
κατά πλήρη κυριότητα 50/100 του υπό στοιχείο Β (Ε1 Β) 
αγροτεμαχίου, εκτάσεως μέτρων τετραγωνικών 4.488,50, 
δωρίζουν στην μητέρα τους Ιωάννα Σωσσίδου την επι¬ 
καρπία εφ' όρου ζωής της. 

Τελικά, η Ιωάννα Σωσσίδου διατηρεί την επικαρπία των 
50/100 του Ε1 Β αγροτεμαχίου, αποκτά δια της ανωτέρω 
δωρεάς την επικαρπία και των ετέρων 50/100 αυτού, άρα 
έχει την επικαρπία εφ' όρου ζωήςτης ολοκλήρου του Ε1 
Β αγροτεμαχίου και οι Κωνσταντίνος και Αντώνης έχουν 
την ψιλή κυριότητα ολοκλήρου του Ε1 Β αγροτεμαχίου 
(από 50/100 εξ αδιαιρέτου έκαστος). 

2. ΕΦΑΡΜΟΓΗ ΤΩΝ ΤΙΤΛΩΝ ΤΗΣ ΑΙΤΟΥΣΑΣ ΤΟΝ ΕΠΑ¬ 
ΝΑΚΑΘΟΡΙΣΜΟ ΚΑΙ ΤΩΝ ΣΥΓΚΥΡΙΩΝ ΤΗΣ. 

Το ακίνητο το φερόμενο ως ιδιοκτησία των αιτού- 
ντων αποτυπώνεται στο από 10-6-1977 τοπογραφικό 
διάγραμμα, κλίμακας 1:1000, του τοπογράφου μηχανι¬ 
κού Πέτρου Σύρμου το οποίο συνοδεύει το υπ'αριθμό 
856/1977 συμβόλαιο αγοραπωλησίας της συμβολαιο¬ 
γράφου Ιερισσού Χαλκιδικής Βιργινίας Χασάπη. Στο ίδιο 
τοπογραφικό διάγραμμα αποτυπώνεται και η αγορα¬ 
σθείσα με το υπ' αριθμό 2053/1974 έκταση. Αν και το 
τοπογραφικό είναι ανεξάρτητο από το κρατικό τριγωνο¬ 
μετρικό δίκτυο, η εφαρμογή του είναι δυνατή επειδή σ' 
αυτό απεικονίζονται τεμάχια του αναδασμού, του αγρο¬ 
κτήματος Ιερισσού, που έκανε ηΤοπογραφική Υπηρεσία 
του Υπ. Γεωργίας το έτος 1969-70 και το τοπογραφικό 
του αναδασμού είναι εξαρτημένο από το κρατικό τρι¬ 
γωνομετρικό δίκτυο (του Υπουργείου Γεωργίας). Έτσι 
μετά την εφαρμογή του τίτλου προκύπτει ότι η έκταση 
στην οποία ζητείται επανακαθορισμός του παλαιού αιγι- 
αλού εμπίπτει σ’ αυτή που αγοράστηκε μετά συμβόλαια 
2053/1974 και 856/1977. Η θέση το σχήμα και τα όρια 
των ακινήτων των παραπάνω συμβολαίων φαίνονται με 
στοιχεία κορυφών Η-Θ-Ι-Β, Ζ-Ε-Β-Γ και Δ-Α-Ε-Ζ, στο από 
Ιουνίου 2015 τοπογραφικό διάγραμμα, κλίμακας 1:500, 
του Χρυσούλη Ιωάννη, τοπογράφου μηχανικούΤ.Ε., που 
προσκομίστηκε από τους αιτούντες. 

Το βόρειο ακίνητο των 4545 τ.μ. αξιοποιήθηκε με την 
ανέγερση διώροφου κτίσματος κατοικίας με βάση την 
υπ' αριθμό 21/15-12-1991 οικοδομική άδεια της πολεο¬ 
δομίας της Νομαρχίας Χαλκιδικής. 

Από τα παραπάνω προκύπτει ότι υπάρχει έννομο συμ¬ 
φέρον των αιτούντων τον επανακαθορισμό του παλαιού 
αιγιαλού στο τμήμα του που εμπίπτει στην ιδιοκτησία τους. 

Β. ΚΡΙΤΗΡΙΑ ΚΑΘΟΡΙΣΜΟΥ ΤΟΥ ΠΑΛΑΙΟΥ ΑΙΓΙΑΛΟΥ 
ΜΕΤΗΝ ΥΠ' ΑΡΙΘΜΟ 1051494/4782/Β0010/19-06-2001 
ΑΠΟΦΑΣΗ ΤΟΥ ΥΠΟΥΡΓΟΥ ΟΙΚΟΝΟΜΙΚΩΝ. 

Η επιτροπή καθορισμού των οριογραμμών αιγιαλού, 
παραλίας και παλαιού αιγιαλού, όπως προκύπτει από τα 
στοιχεία του οικείου φακέλου του καθορισμού, έλαβε 
υπ' όψη της, αν και δεν το μνημονεύει ειδικά στην από 
17-8-1999 έκθεσή της, το υπ' αριθμό 544.5/3/99/ 
19-1-1999 έγγραφο της Υδρογραφικής Υπηρεσίας του 
Πολεμικού Ναυτικού/Διεύθυνσης Μελετών, προς την 
Κτηματική Υπηρεσία Χαλκιδικής, με τα συνημμένα φ/α 
αποσπάσματα αεροφωτογραφιών των ετών 1945 και 
1989.Το ότιελήφθη υπόψη απάτην επιτροπή το εν λόγω 


έγγραφο βεβαίωσε και το μέλος της τότε επιτροπής αιγι- 
αλού Ευστάθιος Χατζόπουλος, ο οποίος συμμετέχει ως 
μέλος και στην παρούσα επιτροπή για τον επανακαθο¬ 
ρισμό του παλαιού αιγιαλού. Στο παραπάνω έγγραφο 
και για τη θέση «Κουρί» Στρατονίκης, έως «Καλαϊτζή 
λάκκος», στην οποία περιλαμβάνεται και η εξεταζόμενη 
περιοχή, αναγράφονται τα ακόλουθα: «Από συγκριτική 
φωτοερμηνευτική μελέτη Α/Φ 1945 και 1989 προκύπτει 
ότι στην περιοχή υφίστανται εκτάσεις αμμώδεις, άγονες 
και ακαλλιέργητες χωρίς νομή και κατοχή που θα πρέπει 
να οριοθετηθούν ως παλαιός αιγιαλός. Η θέση του σημει¬ 
ώνεται ενδεικτικά στα συνημμένα αντίγραφα Α/Φ 1945 
και 1989 κλίμακας 1:10000 περίπου, με κόκκινη συνεχή 

γραμμή.». Την υπόδειξη αυτή της Υ.Υ. ακολούθησε η 

επιτροπή καθορισμού, είτε επειδή και η ίδια διαπίστωσε 
κατά την επί τόπου μετάβασή της στην προς καθορι¬ 
σμό περιοχή ότι συνέτρεχαν οι λόγοι και ήταν εμφανή 
τα στοιχεία που χρησιμοποιούνται ως κριτήρια για τον 
χαρακτηρισμό μιας έκτασης ως παλαιού αιγιαλού, είτε, 
όπου δεν ήταν άμεσα εμφανή τέτοια στοιχεία, επειδή 
αποδέχτηκε την φωτοερμηνευτική μελέτη της Υ.Υ., κα¬ 
θόσον μάλιστα η επιτροπή δεν είχε ούτε το απαραίτητο 
υλικό στη διάθεσή της (αεροφωτογραφίες), ούτε τα μέσα 
(φωτογραμμετρικό σταθμό, κατοπτρικό στερεοσκόπιο, 
κατάλληλο λογισμικό) για να προβεί σε ανάλογη εργασία. 
Άλλωστε δεν υπήρχε κανένας λόγος αμφισβήτησης της 
φωτοερμηνευτικής μελέτης της Υ.Υ., της οποίας τα συ¬ 
μπεράσματα ήταν δικαιολογημένα όπως διαπίστωσαν τα 
μέλη της επιτροπής με απλή παρατήρηση των αποσταλ- 
θέντων συνημμένα αεροφωτογραφιών. Δεδομένης της 
συμφωνίας των δύο γνωμοδοτούντων πλευρών, ήτοι της 
επιτροπής αιγιαλού και του Γ.Ε.Ν., προχώρησε η διαδικα¬ 
σία και ολοκληρώθηκε ο καθορισμόςτων οριογραμμών 
αιγιαλού - παραλίας και παλαιού αιγιαλού με την δημο¬ 
σίευση στο ΦΕΚ 559 Δ 2001 της προαναφερθείσας υπ' 
αριθ. 1051494/4782/Β0010/19-06-2001 απόφασης του 
Υπουργού Οικονομικών. 

Γ. ΕΞΕΤΑΣΗ ΤΩΝ ΣΤΟΙΧΕΙΩΝ ΠΟΥ ΠΡΟΣΚΟΜΙΣΤΗΚΑΝ 
ΠΡΟΣ ΑΠΟΔΕΙΞΗ ΤΟΥ ΣΦΑΛΜΑΤΟΣ ΤΟΥ ΑΡΧΙΚΟΥ ΚΑ¬ 
ΘΟΡΙΣΜΟΥ ΤΟΥ ΠΑΛΑΙΟΥ ΑΙΓΙΑΛΟΥ 

Μεταξύ των στοιχείων που προσκόμισαν οι αιτού- 
ντες προς απόδειξη του ισχυρισμού τους ότι ο αρχικός 
καθορισμός του παλαιού αιγιαλού είναι λανθασμένος, 
υπάρχουν δύο μελέτες που εξετάζουν επί της ουσίας 
την ύπαρξη του παλαιού αιγιαλού και αποφαίνονται αι¬ 
τιολογημένα περί αυτού. Αυτές είναι: 

1. Η ΑΠΟ ΑΥΓΟΥΣΤΟΥ 2010ΤΕΧΝΙΚΗ ΕΚΘΕΣΗ ΦΩΤΟ- 
ΕΡΜΗΝΕΙΑΣ/ΦΩΤΟΓΡΑΜΜΕΤΡΙΚΗΣ ΑΠΟΔΟΣΗΣ ΑΓΡΟ¬ 
ΚΤΗΜΑΤΟΣ ΕΠΙ ΟΡΘΟΦΩΤΟΧΑΡΤΩΝ - ΠΑΛΑΙΟΣ ΑΙΓΙΑ- 
ΛΟΣΤΗΣ ΕΤΑΙΡΕΙΑΣ «ΥΛΩΡΙΚΗ Ε.Ε.» 

Στη μελέτη αυτή γίνεται φωτοερμηνεία αεροφωτο¬ 
γραφιών (α/φ) της περιοχής όπου βρίσκεται η έκταση 
που φέρεται ως ιδιοκτησία της απούσας τον επανακα¬ 
θορισμό, των ετών 1945,1960 και 1996. Για κάθε α/φ και 
για την έκταση που φέρεται ως ιδιοκτησία της απούσας 
εξετάζεται α) η θέση της ακτογραμμής, β) η ύπαρξη 
εκτάσεων κατακλύζόμενων από ύδατα, γ) οι χρήσεις γης, 
δ) το είδος της βλάστησης, ε) το ανάγλυφο του εδάφους, 
στ) η ύπαρξη τεχνικών έργων και ζ) η ύπαρξη παλαιού 

αιγιαλού. Τέλος, στην παράγραφο 7 της έκθεσης φωτο¬ 
ερμηνείας, διατυπώνονται τα συμπεράσματα και στην 
παράγραφο 8 οι προτάσεις. 

1.1 ΣΥΜΠΕΡΑΣΜΑΤΑ ΤΗΣ ΑΠΟ ΑΥΓΟΥΣΤΟΥ 2010 ΤΕ¬ 
ΧΝΙΚΗΣ ΕΚΘΕΣΗΣ ΦΩΤΟΕΡΜΗΝΕΙΑΣ. 

Οι παράγραφοι 7 και 8 έχουν επί λέξη ως εξής: 

7. ΣΥΜΠΕΡΑΣΜΑΤΑ 

Με βάση την επεξεργασία και την φωτοερμηνεία των 
αεροφωτογραφιών έτους 1945, 1960 και Πρόσφατου 
έτους, των τοπογραφικών διαγραμμάτων και των πα- 
ραγόμενων ορθοφωτοχαρτών έτους 1945, 1960, και 
Πρόσφατου, την αυτοψία, τα διαθέσιμα στοιχεία και 
σύμφωνα με το ισχύον Νομοθετικό Πλαίσιο, τη διεθνή 
βιβλιογραφία και της αρχές της επιστήμης, εξήχθησαν 
τα παρακάτω συμπεράσματα: 

1. Η έκταση που ορίζεται από την οριογραμμή του πα¬ 
λαιού αιγιαλού και την οριογραμμή της παραλίας, κατά 
τα τελευταία 65 χρόνια, δεν έχει μεταβληθεί καθόλου, 
δεν κατακλύζεται μόνιμα ή περιοδικά από θαλασσινό 
νερό λόγω της διαχρονικής ύπαρξης βλάστησης, και πι¬ 
θανόν η κατάκλυση υπό υδάτων να μην συνέβαινε ποτέ, 
σύμφωνα με τα παραπάνω και το ιστορικό γενικά της 
περιοχής, βάσει των αεροφωτογραφιών και των διαφό¬ 
ρων συμβολαίων κ.λπ. εγγράφων, αποδεικνύεται ότι η 
περιοχή είναι ίδια με αυτή του 1945. 

2.0 καθορισμός της οριογραμμής του παλαιού αιγια- 
λού με την 1051494/4782/Β0010/19-06-2001 απόφαση 
του Υπουργού Οικονομίας και Οικονομικών (ΦΕΚ 559/ 
Α/16-07-2001), κρίνεται εσφαλμένος αφού δεν λαμβάνει 
υπόψη την βλάστηση και τα λοιπά στοιχεία που επικα¬ 
λούμαστε στην τεχνική μας έκθεση. 

3. Το είδος της βλάστησης είναι από τα πλέον αλατό- 
φοβα και εάν υπήρχε κατακλυσμός από θαλασσινό νερό, 
βέβαιο θα ήταν ότι θα είχε εξαφανιστεί. Αντίθετα παρα¬ 
μένει διαχρονικά στην έκταση, πράγμα που αποδεικνύει 
ότι η περιοχή δεν έχει κατακλυστεί ποτέ. 

4. Το είδος της βλάστησης φυτρώνει και είναι φυτο¬ 
δείκτης πολύ γόνιμων εδαφών, πράγμα που κατά κά¬ 
ποιο τρόπο επαληθεύει τις μαρτυρίες των περίοικων για 
καλλιεργούμενες εκτάσεις με φασόλια, εκτάσεις που στη 
συνέχεια εγκαταλείφτηκαν. 

5. Η επιτροπή έλαβε υπόψη της τις διατάξεις του α.ν. 
2344/1940, όπως τροποποιήθηκε και συμπληρώθηκε 
μεταγενέστερα καθώς και την σχετική δικαστική και δι¬ 
οικητική νομολογία, την οποία δεν κατονομάζει. 

6. Ο α.ν. 2344/1940, δεν λαμβάνει υπόψη του ανα¬ 
λυτικότατα και άλλα ιδιαίτερα στοιχεία σαν κριτήρια 
καθορισμού αιγιαλού και παραλίας, όπως λαμβάνει ο 
ν. 2971 /2001 (ΦΕΚ 285/19-12-2001) στο άρθρο 9 αυτού. 

7. Η απόφαση του Υπουργού Οικονομικών, αριθ. 
1051494/4782/Β0010 και κατά συνέπεια ο καθορισμός 
των ορίων αιγιαλού και δημιουργία ζώνης παραλίας στη 
θέση Δασάκι και Κρυονέρι Στρατονίκης του Δήμου Στα- 
γείρων - Ακάνθου αναφέρεται στο ΦΕΚ 559/16-7-2001 
τεύχος Β', το οποίο είναι προγενέστερο κατά πέντε μήνες 
της έκδοσης του νόμου 2971 /2001 (ΦΕΚ 285/19-12-2001). 

8. Επομένως τα αναφερόμενα στο άρθρο 9 του νόμου 
2971/2001 (ΦΕΚ 285/19-12-2001) «Στοιχεία καθορισμού 
αιγιαλού και παραλίας», ήτοι: 


«1. Η Επιτροπή για την χάραξη της οριογραμμής αιγι- 
αλού και παραλίας λαμβάνει υπόψη της ύστερα από αυ¬ 
τοψία τις φυσικές και λοιπές ενδείξεις, που επηρεάζουν 
το πλάτος του αιγιαλού και της παραλίας και ενδεικτικά: 

Α) την γεωμορφολογία του εδάφους, αναφορικά με 
κατηγορίες υψηλών και χαμηλών ακτών, τη σύστασή του 
καθώς και το φυσικό όριο βλάστησης»... κ.λπ. καθώς και 

9. Ομοίως η απόφαση του Υπουργού Οικονομικών, 
αριθ 1089532π.έ/8205/Β0010 (ΦΕΚ 595/4-5-2005, τεύ¬ 
χος Β'), στο άρθρο 1: «Η γεωμορφολογία του εδάφους» 
αναφέρει: 

«παρ 1: Στην έννοια της νεωμορφολογίας του εδάφους 
εντάσσονται οι κατηγορίες υψηλών και χαμηλών ακτών, 
η εδαφική σύσταση της ακτής, η αποσάθρωσή της από 
την επίδραση του κυματισμού και το φυσικό όριο βλά¬ 
στησης δενδρωδών, θαμνωδών και ποωδών παράκτιων 
φυτών» 

«παρ 4: Το φυσικό όριο βλάστησης κατά κανόνα απο¬ 
τελεί σαφή ένδειξη του ορίου μέχρι του οποίου φτάνουν 
οι μέγιστες συνήθεις αναβάσειςτου κυματισμού και απο¬ 
τελεί κατά τεκμήριο την φυσική θέση της οριογραμμής 
του αιγιαλού. Τούτο γιατί η συνήθης φυσική βλάστηση 
δεν αναπτύσσεται σε περιοχές που επηρεάζονται άμεσα 
από το νερό της θάλασσας», ως μεταγενέστερα κατά πέ¬ 
ντε μήνες και πέντε χρόνια αργότερα, δεν ήταν δυνατόν 
να γνωρίζει και να τα λάβει υπόψη η επιτροπή. 

Σαφώς όμως, θα έπρεπε σίγουρα να ληφθούν υπό¬ 
ψη και να ανακληθούν, με την ψήφιση του νέου νόμου 
2971/2001 και την έκδοση της 1089532π.έ/8205/Β0010 
υπουργικής απόφασης. 

Παλαιός Αιγιαλός: Η τοποθέτηση του παλαιού αιγια- 
λού, σύμφωνα με την φωτοερμηνεία των αεροφωτογρα¬ 
φιών 1945, 1960, 1968,1979,1993 και της πρόσφατης 
λήψης αλλά και τα άλλα στοιχεία που έχουμε στην δι¬ 
άθεσή μας, κατά την άποψή μας, παρουσιάζει τα εξής 
τρωτά στοιχεία: 

ΠΡΩΤΟΝ: Στις 17-8-1999, η Επιτροπή καθορισμού των 
οριογραμμών αιγιαλού-παραλίας - παλαιού αιγιαλού και 
θέσεων αμμοληψίας, σύμφωνα με το άρθρο 100 του 
π.δ. 284/1988, συνέταξε έκθεση, η οποία παρατίθεται 
στο ΦΕΚ 559/16-7-2001 τεύχος Β' (ΑΠΟΦΑΣΕΙΣ: του 
Υπουργού Οικονομικών αριθ. 1051494/4782/Β0010 
«Καθορισμόςτων ορίων αιγιαλού και δημιουργία ζώνης 
παραλίας στη θέση Δασάκι και Κρυονέρι Στρατονίκης 
του Δήμου Σταγείρων - Ακάνθου»). 

Η επιτροπή αποτελούνταν από τους Κομπούρη Ιω¬ 
άννη, προϊστάμενο της Κτηματικής υπηρεσίας (πρόε¬ 
δρος), Χατζόπουλο Ευστάθιο, τοπογράφο μηχανικό της 
υπηρεσίας (μέλος) καιΤσιαλό Θωμά, Ανθυποπλοίαρχο 
Λ/Σ (μέλος). 

Η επιτροπή, σύμφωνα με την έκθεση, έλαβε υπόψη 
α) την αίτηση της Κτηματικής Υπηρεσίας, β) το τοπογρα- 
φικό υψομετρικό διάγραμμα που συντάχτηκε το 1999, 
γ) τις διατάξεις του α.ν. 2344/1940, όπως τροποποιήθηκε 
και συμπληρώθηκε μεταγενέστερα καθώς και την σχετι¬ 
κή δικαστική και διοικητική νομολογία και δ) την αντίλη¬ 
ψη που σχηματίστηκε από την επί τόπου αυτοψία για το 
πλάτοςτης βρέχόμενης ζώνης της ξηράς και των άλλων 
συναφών στοιχείων, δηλαδή την μορφολογία της περιο- 

χής, την κατάσταση της ακτής και του θαλασσίου χώρου 
και τις καιρικές συνθήκες που επικρατούν στην περιοχή 
αυτή και αποφάσισε την χάραξη των οριογραμμών αιγι- 
αλού, παραλίας και παλαιού αιγιαλού. Από την έκθεση 
της επιτροπής διαπιστώνονται ότι σαφώς δεν έχει λάβει 
υπόψη της: α) δεν έχει προβεί σε φωτοερμηνεία των ετών 
1945,1960, και πρόσφατης που είναι αναγκαίες και απα¬ 
ραίτητες, β) ότι δεν υπάρχει μετάθεση της ακτογραμμής, 
γ) το όριο της φυσικής βλάστησης και δ) τον τύπο των 
εδαφών, διότι θα συμπέρανε εύκολα ότι η έκταση που 
ενσωματώνει ως παλαιό αιγιαλό, ουδέποτε αλλοιώθηκε, 
ουδέποτε κατακλύστηκε από νερά της θάλασσας διότι 
υπάρχουν φυτά τα οποία δεν θα αναπτύσσονταν αφού 
είναι πολύ αλατόφοβα και ότι τα εδάφη είναι ορφανά και 
γόνιμα και ότι πιθανόν να καλλιεργούνταν όπως λένε οι 
μαρτυρίες των περίοικων (φασόλια), πριν την εποχή του 
1940 και αργότερα μετά τη λήξη του πολέμου. 

Η επιχειρηματολογία που περιγράφεται στην έκθε¬ 
ση της επιτροπής, είναι γενική, μη αποδεικνυόμενη και 
πρόκειται απλώς περί αντιλήψεως. Το πότε κατά την 
αντίληψη της επιτροπής αυτή η έκταση ήταν κάποτε 
η ακτογραμμή δεν κατατίθεται ούτε αποδεικνύεται και 
δεν είναι δυνατόν να ισχυριστεί ότι αυτό συνέβη πριν 
εκατοντάδες ή χιλιάδες χρόνια, διότι δεν το στηρίζει σε 
κανένα επιστημονικό επιχείρημα. 

ΔΕΥΤΕΡΟΝ: Η επιτροπή δεν είχε στη σύνθεσή της 
κάποιον ειδικό επί της βλάστησης και των εδαφών και 
επομένως δεν ήταν δυνατόν να λάβει υπόψη της αυτά 
τα σημαντικά στοιχεία όταν αποφάσισε να χαράξει τις 
οριογραμμές. 

ΤΡΙΤΟΝ: Η χάραξη της γραμμής του παλαιού αιγιαλού, 
η οποία ανεβοκατεβαίνει υψομετρικά, (υψόμετρα οριο- 
γραμμής: 0,73μ, 0,93μ, 0,75μ, 0,84μ, Ι,ΟΟμ, 1,53μ, Ι,ΟΟμ, 
κ.λπ.), με μορφή πολυγωνικής γραμμής οδοποιίας, με 
οξείες γωνίες, δίνει την εντύπωση ότι το νερό της θάλασ¬ 
σας συμπεριφέρεται ως στερεό σώμα. Είναι πασίγνωστο 
ότι η στάθμη της θάλασσας είτε είναι εν ηρεμία είτε σε 
κυμάτισμά, διατηρεί ίδια υψομετρικά συμπεριφορά σε 
όλο το εξεταζόμενο μήκος της, με μόνη διαφορά ότι εν 
ηρεμία έχει μηδενικό υψόμετρο και σε κυμάτισμά συν 
κάποια μέτρα. Το επίπεδο της επιφάνειάς της είναι η 
ευθεία γραμμή. Άρα ο παλαιός αιγιαλός θα έπρεπε να 
χαραχθεί ακολουθώντας μια ισοϋψή, καμπυλόγραμμης 
μορφής, εκείνη στην οποία έφτανε την εποχή που τον 
προσδιορίζουν, το κύμα, χωρίς να κάμπτεται με γωνίες 
αμβλείες και ιδιαίτερα οξείες. Και αυτό διότι δεν αιτιο¬ 
λογεί επιστημονικά η επιτροπή στην απόφασή της ούτε 
το ύψος των προσχώσεων και το έτος που συνέβησαν 
αυτές, ούτε ότι εάν οι προσχώσεις μετέβαλαν την ακτο¬ 
γραμμή. Αντιθέτως διαπιστώνεται από τις αεροφωτο¬ 
γραφίες όλων των ετών, η περιοχή μένει αναλλοίωτη. 

8. ΠΡΟΤΑΣΕΙΣ 

Τμήμα της ιδιοκτησίας των Ιωάννας Σωσσίδου, Κων/ 
νου Τζελέπη - Σωσσίδη και Αντώνη Τζελέπη - Σωσσί- 
δη, όπως εμφανίζεται στους συνημμένους στην έκθεση 
ορθοφωτοχάρτες και στο τοπογραφικό διάγραμμα, χα¬ 
ρακτηρίστηκε ως ευρισκόμενο εντός του φερομένου 
Παλαιού Αιγιαλούλ λόγω πλάνης και μη επαρκών στοι¬ 
χείων που είχε στην διάθεσή της η Επιτροπή καθορισμού 


Αιγιαλού. Στη συνέχεια η Νομοθεσία συμπληρώθηκε 
και έθεσε περαιτέρω προϋποθέσεις για τον χαρακτη¬ 
ρισμό του Παλαιού Αιγιαλού, οι οποίες δεν συντρέχουν 
στην προκειμένη περίπτωση. Κατά συνέπεια με βάση 
την εξέταση των φυσικών συνθηκών και στοιχείων που 
προκύπτουν από την παρούσα «Τεχνική Έκθεση Φωτο¬ 
ερμηνείας» απαιτείται επανακαθορισμός του παλαιού 
αιγιαλού, προς διόρθωση των ανωτέρω σφαλμάτων και 
παραλείψεων. 

1.2 ΣΧΟΛΙΑΣΜΟΣ ΤΗΣ ΕΚΘΕΣΗΣ ΦΩΤΟΕΡΜΗΝΕΙΑΣ 

(τα παρακάτω σχόλια έχουν διαρθρωθεί όπως η έκθε¬ 
ση φωτοερμηνείας και αφορούν στις αντίστοιχες παρα¬ 
γράφους και υποπαραγράφουςτης). 

7. ΣΥΜΠΕΡΑΣΜΑΤΑ. 

1. Η έκθεση περιορίζει χρονικά την εξέταση του φαι¬ 
νομένου της ύπαρξης του παλαιού αιγιαλού από το 
έτος 1945 (παλαιότερη α/φ) μέχρι το έτος σύνταξής της 
(2010). Όμως ο σχηματισμός του παλαιού αιγιαλού δεν 
περιορίζεται χρονικά και μπορεί να εκτείνεται σε βάθος 
χρόνου στο απώτερο παρελθόν. Όταν για τη διαπίστωσή 
του δεν είναι διαθέσιμες στην επιτροπή αιγιαλού ανάλο¬ 
γες γεωλογικές μελέτες, ο καθορισμός του γίνεται με τα 
κριτήρια - ενδείξεις που αναφέρονται στο ν.2971/2001. 
Επομένως το συμπέρασμα ότι «Η έκταση που ορίζεται 
από την οριογραμμή του παλαιού αιγιαλού και την ορι- 
ογραμμή της παραλίας, κατά τα τελευταία 65 χρόνια, δεν 
έχει μεταβληθεί καθόλου,...», δεν αρκεί για να αποκλει¬ 
στεί η ύπαρξη του παλαιού αιγιαλού, καθώς μπορεί να 
είχε δημιουργηθεί (πολύ) προγενέστερα. 

2. Ο μελετητής λανθασμένα θεωρεί την φυσική βλά¬ 
στηση ως σημαντικό κριτήριο απόδειξης της ύπαρξης, 
ή μη, παλαιού αιγιαλού, συγχέοντας πιθανόν την έννοια 
του παλαιού αιγιαλού με αυτή του (ενεργού) αιγιαλού, 
όπου πράγματι η ύπαρξη της βλάστησης και μάλιστα 
το προς τη θάλασσα όριό της, είναι σημαντικό στοιχείο 
για τον προσδιορισμό του ορίου του αιγιαλού, αφού στο 
τμήμα της στεριάς που βρέχεται από τα μέγιστα συνηθι¬ 
σμένα κύματα της θάλασσας (αιγιαλός) δεν ευδοκιμούν 
φυτά. Αντιθέτως στον παλιό αιγιαλό, ο οποίος δεν βρέ¬ 
χεται από τα κύματα, είναι δυνατή η ύπαρξη φυσικής 
βλάστησης ή/και καλλιεργειών, καθώς το έδαφος μπορεί 
να είναι γόνιμο, ακόμη και εύφορο, όπως π.χ., σε περι¬ 
πτώσεις δημιουργίας του από προσχώσεις φερτών υλών 
στις εκβολές χειμάρρων και ποταμών. 

3. Επαναλαμβάνεται το ίδιο λάθος, ότι δηλαδή τα 
υπάρχοντα φυτά είναι αλατόφοβα και δεν θα αναπτύσ¬ 
σονταν αλλά θα είχαν εξαφανιστεί αν ο παλαιός αιγια- 
λός κατακλύζονταν από θαλασσινό νερό, ενώ ο παλαιός 
αιγιαλός εξ ορισμού δεν κατακλύζεται από θαλασσινό 
νερό (σε αντίθεση με τον αιγιαλό). Οσο για την αλατό- 
τητα που ενδεχομένως υπήρχε κατά το παρελθόν, όταν 
η έκταση του παλαιού αιγιαλού ήταν ενεργός αιγιαλός 
και βρέχονταν από τα κύματα της θάλασσας, αυτή αφο¬ 
ρά όχι το επιφανειακό έδαφος του παλαιού αιγιαλού, 
αλλά βαθύτερα εδαφικά στρώματα που ήταν πυθμένας 
θάλασσας ή αιγιαλός (στεριά) πριν προσχωθεί και κατα¬ 
στεί παλαιός αιγιαλός. Αλλά και τα στρώματα αυτά που 
από μακρού χρονικού διαστήματος έχουν μετατραπεί σε 
παλαιό αιγιαλό, έχουν πιθανότατα απολέσει την όποια 

αλατότητά τους, λόγω της διήθησης μέσω αυτών των 
όμβριων υδάτων («ξέπλυμα»). 

4. Καθόλου δεν αποκλείεται το έδαφος του παλαιού αι- 
γιαλού να είναι γόνιμο, για το λόγο που προαναφέρθηκε 
(2), επομένως το επιχείρημα της γονιμότητας του εδά¬ 
φους δεν αντιβαίνει στην ύπαρξη του παλαιού αιγιαλού. 

5. Η επιτροπή πράγματι λειτούργησε με τις διατάξεις 
του α.ν. 2344/1940, σύννομα, καθώς δεν είχε ακόμη εκ- 
δοθεί ο ισχύων σήμερα ν. 2971/2001. Το γεγονός αυτό 
δεν αποδυναμώνει την κρίση της επιτροπής. Η δικαστική 
και διοικητική νομολογία την οποία η επιτροπή αναφέρει 
ότι έλαβε υπόψη της είναι ευρεία και συνεχώς εμπλουτί¬ 
ζεται και δε συνηθίζεται να γίνεται αναλυτική αναφορά 
της στην έκθεση της επιτροπής. 

6. Στον α.ν. 2344/1940 δεν γίνεται ρητή αναφορά στα 
στοιχεία καθορισμού αιγιαλού και παραλίας τόσο ανα¬ 
λυτικά όσο στο άρθρο 9 του ν.2971/2001, αλλά στην 
πράξη τα ίδια στοιχεία λαμβάνονταν υπόψη από την επι¬ 
τροπή για τον προσδιορισμό των οριογραμμών αιγιαλού 
παραλίας. Όμως εδώ πρόκειται για τον καθορισμό του 
παλαιού αιγιαλού, επομένωςτο άρθρο 9 του ν.2971/2001 
δεν έχει σχέση. Σχετικό είναι το άρθρο 6. 

7. Για την απόφαση 1051494/4782/Β0010/2001 του 
Υπ. Οικονομικών ισχύει ότι αναφέρθηκε παραπάνω (6). 

8. Όπως παραπάνω (6). 

9. Όπως παραπάνω (6) και για όσα αναγράφονται για 
τον παλαιό αιγιαλό: 

«ΠΡΩΤΟΝ:». Συγκριτική φωτοερμηνευτική μελέτη Α/Φ 
1945 και 1989 έκανε το Γενικό Επιτελείο Ναυτικού/ Υδρο- 
γραφική Υπηρεσία Π.Ν., το συμπέρασμα της οποίας έλαβε 
υπόψη της η επιτροπή, (σχετ. το υπ αριθ. Φακ. 544.5/3/99 
με αρ. οχ. 56/19-1-1999 έγγραφο της Υδρογραφικής Υπη¬ 
ρεσίας Π.Ν., προς την Κτηματική Υπηρεσία Χαλκιδικής). 
Κατά τα λοιπά ότι αναφέρθηκε παραπάνω (1), (2) και (3). 

«ΔΕΥΤΕΡΟΝ:» Δεν προβλέπεται η συμμετοχή στην επι¬ 
τροπή μέλους με ειδικότητα επί της βλάστησης. 

«ΤΡΙΤΟΝ:» Αν και δεν προκύπτει από πουθενά ότι η 
οριογραμμή του παλαιού αιγιαλού πρέπει να είναι ισο¬ 
ϋψής, οι διαφορές στα υψόμετρά της δεν είναι μεγάλες. 
Πρόκειται για υψόμετρα φυσικού εδάφους το οποίο 
δεν βρέχεται από το νερό της θάλασσας και υφίσταται 
επιδράσεις από φυσικούς παράγοντες, (προσχώσεις 
χειμάρρων, άνεμος, όμβρια, βλάστηση κ.ά.) και ανθρω- 
πογενείς επεμβάσεις. Επαναλαμβάνεται προφανώς και 
εδώ η σύγχυση αιγιαλού με παλαιό αιγιαλό. 

«8. ΠΡΟΤΑΣΕΙΣ» Ο επανακαθορισμός του παλαιού 
αιγιαλού που προτείνεται, λόγω σφαλμάτων και παρα¬ 
λείψεων κατά τον αρχικό καθορισμό, δεν μπορεί να γί¬ 
νει δεκτός επειδή δεν αποδείχθηκαν τα αναφερόμενα 
σφάλματα και παραλείψεις, όπως προκύπτει από τον 
παραπάνω σχολιασμό των «Συμπερασμάτων» της εν 
λόγω τεχνικής έκθεσης φωτοερμηνείας. 

2. Η ΑΠΟ ΙΟΥΝΙΟΥ 2015 ΕΡΕΥΝΑ - ΜΕΛΕΤΗ ΜΕΤΙΤΑΟ 
«ΔΙΕΡΕΥΝΗΣΗ ΟΡΙΩΝ ΠΑΛΑΙΟΥ ΑΙΓΙΑΛΟΥ ΣΤΗ ΘΕΣΗ 
ΤΡΑΝΟ ΛΙΒΑΔΙ - ΚΑΜΠΟΣ, ΙΕΡΙΣΣΟΥ ΧΑΛΚΙΔΙΚΗΣ» (Ερευ¬ 
νητικό έργο 92227 της Επιτροπής Ερευνών ΑΠΟ). 

Αυτή η έρευνα - μελέτη αποτελεί το υπ'αριθμ. 92227 
ερευνητικό έργο του Αριστοτελείου Πανεπιστημίου Θεσ¬ 
σαλονίκης - Ειδικός Λογαριασμός Κονδυλίων Έρευνας 


που ανατέθηκε από την Ιωάννα Μ. Σωσσίδου, με επι¬ 
στημονικά υπεύθυνο τον αναπληρωτή καθηγητή του 
Τμήματος Γεωλογίας Δρ. Κωνσταντίνονο Βουβαλίδη. 
Ομάδα επιστημόνων του Τμήματος Γεωλογίας ανέλαβε 
να πραγματοποιήσει γεωλογική - γεωμορφολογική - ιζη- 
ματολογική - παλαιοντολογική - στρωματογραφική έρευ¬ 
να και μελέτη με σκοπό τη διερεύνηση ύπαρξης παλαιού 
αιγιαλού στην περιοχή εντός των ορίων της ιδιοκτησίας 
της Ιωάννας Μ. Σωσσίδου, Κ.Τζελέπη και Α.Τζελέπη, στη 
θέση Τρανό Λιβάδι - Κάμπος Ιερισσού. 

Στη μελέτη παρουσιάζονται και αξιολογούνται τα 
αποτελέσματα γεωτεχνικών εργασιών που πραγματο¬ 
ποιήθηκαν με την ανόρυξη δύο δειγματοληπτικών γεω¬ 
τρήσεων και την εκσκαφή οκτώ ερευνητικών φρεάτων 
στην περιοχή ενδιαφέροντος, καθώς και η γεωλογική 
- γεωμορφολογική - ιζηματολογική - παλαιοντολογική - 
στρωματογραφική μελέτη που ακολούθως συντάχθηκε 
προκειμένου να διαπιστωθούν I) οι συνθήκεςτου παλαι- 
οπεριβάλλοντος, II) οι γεωμορφολογικές διεργασίες που 
λαμβάνουν χώρα στην περιοχή και III) να διαπιστωθεί η 
ύπαρξη ή μη παλαιού αιγιαλού στην περιοχή μελέτης. 

Η περιοχή που μελετήθηκε βρίσκεται σε τμήμα της πα¬ 
ράκτιας ζώνης του Νομού Χαλκιδικής, εντός των αγρο¬ 
κτημάτων Ιερισσού - Στρατονίκης και ορίζεται από τις 
ακόλουθες συντεταγμένες: 

ΒΔ άκρο X: 485455 Υ: 4477540 

ΝΑ άκρο X: 485660 Υ: 4477385 

και περιλαμβάνει χερσαία ζώνη μέσου πλάτους 160 μ. 
που η μία πλευρά της (ανατολική) είναι η ακτογραμμή, μέσα 
στην οποία βρίσκεται το μεγαλύτερο τμήμα της ιδιοκτη¬ 
σίας της αιτούσας τον επανακαθορισμό. Για τις ανάγκες 
της έρευνας η περιοχή μελέτης επεκτάθηκε και εκτός των 
ορίων της ιδιοκτησίαςτης αιτούσας και των συγκυριών της. 

Η μελέτη αποτελείται από 11 κεφάλαια. Στα 8 πρώτα γί¬ 
νεται η «Εισαγωγή» και στη συνέχεια περιγράφονται η γεω¬ 
γραφική θέση - όρια της εξεταζόμενης περιοχής, τα γενικά 
στοιχεία, η υδρογραφία - υδρολογία, τα γεωλογικά στοιχεία 
της ευρύτερης περιοχής, οι εργασίες υπαίθρου, η στρω¬ 
ματογραφία και η εργαστηριακή ανάλυση των ιζημάτων. 

2.1 ΤΑ ΣΥΜΠΕΡΑΣΜΑΤΑ ΤΗΣ ΑΠΟ ΙΟΥΝΙΟΥ 2015 ΕΡΕΥ¬ 
ΝΑΣ - ΜΕΛΕΤΗΣ 

Παρακάτω παρατίθενται αυτούσια τα τρία τελευταία 
κεφάλαια (9~11) της έρευνας -μελέτης τα οποία αναφέ- 
ρονται στα αποτελέσματα, στην παλαιογραφική εξέλιξη 
και στα συμπεράσματα. 

9. ΑΠΟΤΕΛΕΣΜΑΤΑ 

9.1. Στρωματογραφία 

Τα διάφορα ιζήματα που συναντήθηκαν στις δύο (2) πυ- 
ρηνοληπτικές γεωτρήσεις (5055-1 & 5055-2) και στα οκτώ 
(8) ερευνητικά φρέατα (ΕΦ -1,2,3,4,5,6,7,8) που εκτελέ- 
στηκαν στην περιοχή μελέτης, σύμφωνα με τα αποτελέ¬ 
σματα των αναλύσεων, διαχωρίζονται σε δύο (2) διακριτές 
ομάδες ιζημάτων από τα ανώτερα προς τα κατώτερα: 

I. ΟΜΑΔΑ Α (ανώτερη): ΧΕΡΣΑΙΕΣ ΑΙΟΛΙΚΕΣ ΑΜΜΟΙ 

II. ΟΜΑΔΑ Β (κατώτερη): ΧΕΡΣΑΙΑ ΠΟΤΑΜΟΧΕΙΜΑΡΡΙΑ 
ΙΖΗΜΑΤΑ 

I. Χερσαίες Αιολικές Άμμοι. 

Πρόκειται για ιζήματα χαλαρής λεπτόκοκκης λευκό- 
τεφρης άμμου τα οποία υπέρκεινται των ιζημάτων της 

ΟΜΑΔΑΣ Β. Εντοπίστηκαν μόνο στα ανώτερα 15 εκα¬ 
τοστά του Ερευνητικού Φρέατος 3 (ΕΦ-3 0,00-0, 15ιτί), 
(Σχήμα 7.10). Αντιπροσωπεύουν άμμο από την σημερινή 
αμμώδη ακτογραμμή η οποία μετακινείται εκλεκτικά από 
τον άνεμο και συσσωρεύεται προς την πλευρά της ξηράς 
σχηματίζοντας μικρές παράκτιες θίνες.Τα ιζηματολογικά 
χαρακτηριστικά αυτής της άμμου την διαχωρίζουν με 
μεγάλη σαφήνεια από όλα τα υπόλοιπα αμμώδη ιζήματα 
που εντοπίστηκαν. 

Κατά την μικροσκοπική εξέταση δείγματος (ΕΦ-3 0,00- 
0,1 5γπ) αυτής της άμμου εντοπίστηκαν αρκετά κελύφη 
θαλάσσιων βενθονικώντρηματοφόρων.Τα κελύφη όμως 
αυτά έχουν μέγεθος αντίστοιχο των υπόλοιπων κόκκων 
του ιζήματος και αποτελούν ιζηματογενείς κόκκους που 
συμμετείχαν μαζί με τους άλλους κλαστικούς κόκκους 
στην διαδικασία της εκλεκτικής αιολικής μεταφοράς. 
Στην περίπτωση αυτή ΔΕΝ αποτελούν δείκτες Θαλάσ¬ 
σιου περιβάλλοντος αλλά μεταφερμένους ιζηματογενείς 
κόκκους οι οποίοι αποτέθηκαν σε χερσαίο περιβάλλον. 

II. Χερσαία Ποταμοχειμάρρια ιζήματα. 

Πρόκειται για ιζήματα τα οποία έχουν αποτεθεί σε 
χερσαίο περιβάλλον. 

Αποτελούνται από κλαστικά ιζήματα (κροκάλες, χάλι- 
κες, άμμο, ιλύ και άργιλο).Τα ιζήματα αυτά προέρχονται 
από την αποσάθρωση και την διάβρωση των πετρω¬ 
μάτων της γύρω ορεινής ζώνης (σχιστόλιθοι). Έχουν 
μεταφερθεί από τα ποτάμια και τους χείμαρρους της 
περιοχής, από την γύρω ορεινή ζώνη, και έχουν απο¬ 
τεθεί στις παρυφές 50 του ορεινού όγκου σχηματίζο¬ 
ντας την επιμήκη παράκτια πεδιάδα. Τα ιζήματα αυτά 
παρουσιάζουν διαφοροποιήσεις στην σύστασή τους, 
λόγω των διαφορετικών επί μέρους χερσαίων μικρο- 
περιβαλλόντων (Κοίτη χειμάρρου, πεδίο πλημμύρων, 
ελώδεις εκτάσεις) όπου αυτά αποτέθηκαν. Αποτελού¬ 
νται κυρίως από μεσόκοκκες και τοπικά χονδρόκοκκες 
άμμους με μέτρια ταξινόμιση και γωνιώδεις χαλαζιακούς 
κόκκους. Κατά θέσεις περιέχουν ποικίλα ποσοστά χαλί- 
κων και κροκαλών. (ΕΦ-1 1.20-1.40 ιη, 1.55 ιτι, και 1.65- 
1.75 πι, ΕΦ-2 0.80-0.90 γτι, 1.60-1.85 γτι, ΕΦ-5 0.95-1.15 
ιτι, ΕΦ-6 0.30-0.75 ιτι ).Το μέσο μέγεθος των κροκαλών 
κυμαίνεται μεταξύ 5-15 ειπ, τοπικά όμως φθάνει και τα 
~25 ςιη (ΕΦ-6 0.30- 0.75 ιτι). Οι κροκάλες αντιστοιχούν 
σε περιβάλλοντα κοίτης ποταμού - χειμάρρου με ικανή 
μεταφορική ικανότητα και η παρουσία τους μέσα στα 
ιζήματα ενδεικνύει την ύπαρξη αντίστοιχων παλαιοπε- 
ριβαλλόντων στην περιοχή κατά το παρελθόν. Όπως 
διαπιστώθηκε και από την συνολική έρευνα ο κύριος 
όγκος αυτών των χερσαίων ιζημάτων είναι άμμοι, οι 
οποίοι αντιστοιχούν σε αποθέσεις πεδίων πλημμυρών. 
Τοπικά όμως παρατηρήθηκαν και αποθέσεις ιλυούχων 
- αργιλούχων άμμων με οργανικά φυτικά κατάλοιπα που 
δείχνουν αποθέσεις μικρών ελών, όπως στα Ερευνητικά 
Φρέατα 5 & 6 (ΕΦ-5 0.00-0.40 πι, ΕΦ-6 0.75-0.90 πι). Και 
στις δύο περιπτώσεις (ΕΦ-5,6) που εντοπίστηκαν ελώδη 
ιζήματα αυτά στρωματογραφικά συνοδεύονται (υπερ¬ 
κείμενα - υποκείμενα) από χονδροκλαστικές άμμους με 
κροκάλες που αντιστοιχούν σε ανενεργές παλαιοκοίτες 
(ποταμών-χειμάρρων) στο χώρο της χέρσου. Δηλαδή τα 


έλη σχηματίζονταν μέσα σε περιοδικά αδρανείς κοίτες. 
Τα ανώτερα τμήματα των άμμων έχουν σκούρο καστανό 
χρώμα, περιέχουν ποσότητες οργανικών συστατικών 
και ουσιαστικά αποτελούν το αμμώδες έδαφος της πε¬ 
ριοχής. 

Το συνολικό πάχος των χερσαίων ιζημάτων εκτιμάται 
ότι υπερβαίνει κατά πολύ τα 2ιη που πιστοποιήθηκαν 
από τις γεωτρήσεις και τα Ερευνητικά Φρέατα. Λαμβά- 
νοντας υπ’ όψιν τα απόλυτα υψόμετρα των Ερευνητικών 
Φρεάτων και γεωτρήσεων είναι φανερό ότι αυτά τα χερ¬ 
σαία ιζήματα προεκτείνονται κάτω από το σημερινό επί¬ 
πεδο της θάλασσας. Αυτό σημαίνει ότι η απόθεσή τους 
σε αυτά τα βάθη έλαβε χώρα σε μια χρονική περίοδο που 
σε αυτή την περιοχή επικρατούσε χερσαίο περιβάλλον - 
άρα η στάθμη της θάλασσας ήταν χαμηλότερη από την 
σημερινή, ή η χέρσος βρισκόταν ψηλότερα. 

Ένα ακόμα στοιχείο που συνηγορεί υπέρ του χερσαίου 
περιβάλλοντος απόθεσης είναι η ανυπαρξία οστράκων 
θαλάσσιων οργανισμών (κογχυλιών) σε αυτά τα ιζή¬ 
ματα. Παρά την λεπτομερή αναζήτηση και έλεγχο των 
δειγμάτων αλλά και του υλικού εκσκαφής των Ερευνη¬ 
τικών Φρεάτων δεν εντοπίστηκε ούτε ένα θαλασσινό 
51 όστρακο. Παρόμοια ήταν και τα αποτελέσματα της 
μικροσκοπικής παρατήρησης στο στερεοσκοπικό μικρο¬ 
σκόπιο, δεν εντοπίστηκε κανένα Τρηματοφόρο ή άλλο 
μικροαπολίθωμα θαλάσσιου οργανισμού. 

Συμπερασματικά λοιπόν τα ιζήματα αυτά αντιστοιχούν 
σε ποταμοχειμάρρια υλικά από την γύρω ορεινή ζώνη 
που μεταφέρθηκαν και αποτέθηκαν σε χερσαίο περιβάλ¬ 
λον στο χώρο της σημερινής επιμήκους πεδινής λωρίδας 
ΤΡΑΝΟ ΛΙΒΑΔΙ-ΚΑΜΠΟΣ. 

9.2. Ραδιοχρονολογήσεις 

Η εξακρίβωση της ηλικίας των παλαιοπεριβαλλόντων 
στα οποία αποτέθηκαν τα παραπάνω περιγραφέντα (κε¬ 
φάλαιο: Στρωματογραφία) Χερσαία Ιζήματα, πραγματο¬ 
ποιήθηκε με την απόλυτη χρονολόγηση αντιπροσωπευ¬ 
τικών δειγμάτων χερσαίων ιζημάτων από τα Ερευνητικά 
Φρέατα. Τα δείγματα απεστάλησαν στο παγκοσμίου 
κύρους αναγνωρισμένο και διαπιστευμένο εργαστήριο 
Ραδιοχρονολογήσεων της ΒΕΤΑ ΑηθΙγΐίε Ιπε στην Φλό- 
ριδατων ΗΠΑ. 

Ο προσδιορισμός του απόλυτου χρόνου των φυσι¬ 
κών διεργασιών (κεφάλαια: Γεωμορφολογία, Στρωμα¬ 
τογραφία) που έλαβαν χώρα κατά το παρελθόν στην 
περιοχή έρευνας μπορεί να μας οδηγήσει σε ασφαλή 
και επιστημονικά τεκμηριωμένα αποτελέσματα για την 
παλαιογεωγραφική εξέλιξη της περιοχής και τη θέση του 
παλαιού αιγιαλού. 

Τα δείγματα που στάλθηκαν για χρονολόγηση και πε- 
ριγράφονται παρακάτω είναι τα εξής δύο: 

1.5055-ΕΡ6-090 (οΓςΒηίε 5θάίππθηΐ) Με κωδικό εργα¬ 
στηρίου Βθΐθ - 409850 

Πρόκειται για δείγμα ελώδους ιζήματος (ΠΑΡΑΡΤΗΜΑ 
Α. Εικόνα 35), από το Ερευνητικό Φρέαρ 6 (ΕΦ-6 0.90γπ) 
(Σχήμα 7.16) το οποίο διανοίχθηκε πέρα από το όριο του 
παλαιού αιγιαλού προς την χέρσο (Σχήμα 6.1). 

Η χρονολόγησή του συμβάλλει στην χρονολόγηση 
του ευρύτερου χερσαίου Παλαιοπεριβάλλοντος σε χώρο 
εκτός παλαιού αιγιαλού. 

Τα αποτελέσματα της χρονολόγησης αυτής δείχνουν 
ότι η απόλυτη ηλικία του δείγματος είναι 1380 ± 30 χρό¬ 
νια από σήμερα η οποία αναγόμενη σε ημερολογιακά 
έτη (2 51(3ΜΑ (ΖΑΕΙΒΚΑΤΙΟΝ) προσδιορίζεται μεταξύ των 
ετών 595 -660 μετά Χριστό. (ΠΑΡΑΡΤΗΜΑ Γ) 

2.5Ο55-ΕΡ2-085 (οΓςΒπίε 5θάίιπθηΐ) Με κωδικό εργα¬ 
στηρίου Βθΐθ - 410590 

Πρόκειται για δείγμα σκούρου καστανού ιλυοαργι- 
λώδους αμμώδους ιζήματος που αποτελεί παλαιότερο 
έδαφος από το Ερευνητικό Φρέαρ 2 (ΕΦ-2 0.85ηη) (Σχήμα 
7.8) το οποίο διανοίχθηκε στην ανατολική πλευρά της 
υπό διερεύνηση περιοχής μέσα στην ιδιοκτησία των I. 
Σωσσίδου και Κ. & Α.Τζελέπη και μέσα στη χαρακτηρι- 
σθείσα ζώνη του παλαιού αιγιαλού (Σχήμα 6.1). 

Η χρονολόγησή του συμβάλλει στην χρονολόγηση 
των χερσαίων ιζημάτων που εντοπίστηκαν σε αυτήν 
την περιοχή και συνεπακόλουθα στην χρονολόγηση 
του χερσαίου παλαιοπεριβάλλοντος που εξαπλωνόταν 
στην περιοχή. 

Τα αποτελέσματα της χρονολόγησης αυτής δείχνουν 
ότι η απόλυτη ηλικία του δείγματος είναι 1210 ± 30 χρό¬ 
νια από σήμερα η οποία αναγόμενη σε ημερολογιακά 
έτη ( 2 5ΙΟΜΑ (ΙΑΕΙΒΒΑΤΙΟΝ) προσδιορίζεται μεταξύ 2 
πιθανών χρονικών περιόδων είτε μεταξύ 690 - 750 μετά 
Χριστό, είτε μεταξύ 760 - 885 μετά Χριστό (ΠΑΡΑΡΤΗΜΑ Γ). 

Ουσιαστικά οι δύο ραδιοχρονολογήσεις προσδιορί¬ 
ζουν ότι τα ανωτέρω 2 δείγματα χερσαίων ιζημάτων 
αποτέθηκαν μεταξύ -600 και -900 μΧ. Δηλαδή κατά την 
ΒΥΖΑΝΤΙΝΗ περίοδο. Επειδή όλα τα προσδιορισθέντα 
ιζήματα είναι Χερσαία αυτό σημαίνει ότι η περιοχή ήταν 
χέρσος τουλάχιστον από την Βυζαντινή Περίοδο μέχρι 
σήμερα. 

Η πιστοποιημένη ύπαρξη σε μια περιοχή ενός Διαχρο¬ 
νικού χερσαίου περιβάλλοντος τα τελευταία ~ 1.200 χρό¬ 
νια αυτομάτως αποκλείει την ύπαρξη παλαιού αιγιαλού 
στην ίδια την περιοχή. 

10. ΠΑΛΑΙΟΓΕΩΓΡΑΦΙΚΗ ΕΞΕΛΙΞΗ 

Η περιοχή μελέτης αποτελεί ένα τμήμα της χαμηλής 
παράκτιας ζώνης του κόλπου Στρατωνίου Ιερισσού στη 
θέση Τρανό Λιβάδι - Κάμπος. Η εξέλιξη αυτής της πα¬ 
ράκτιας ζώνης σε βάρος της θάλασσας οφείλεται στην 
τροφοδοσία της ακτογραμμής σε υλικό από ένα δίκτυο 
χειμάρρων που αποστραγγίζουν την ανατολική Χαλκι¬ 
δική και εκβάλλουν βορειότερα και νοτιότερα της περι¬ 
οχής μελέτης (Σχήμα 4.1). 

Ειδικότερα για την περιοχή μελέτης η τροφοδοσία της 
σε υλικό γίνεται από ένα δίκτυο μικρών χειμάρρων οι 
οποίοι κατέρχονται από το λοφώδες ανάγλυφο της περιο¬ 
χής και μέσα από μικρές εφήμερες κοίτες διασκορπίζουν 
τα υλικά τους στα χωράφια της περιοχής (Σχήμα 4.2). 

Το όριο μεταξύ ξηράς και θάλασσας είναι ένα δυναμι¬ 
κό όριο. Σε περιοχές όπου έχουμε μεγάλη τροφοδοσία 
της παράκτιας ζώνης σε φερτές ύλες το όριο της ξηράς 
επεκτείνεται σε βάρος της θάλασσας. Αντίθετα, σε πε¬ 
ριοχές που η προσφορά υλικού είναι περιορισμένη, η 
διαβρωτική δράση των κυμάτων σε συνδυασμό με την 
Ολοκαινική άνοδο της στάθμης της θάλασσας συμβάλλει 
στην οπισθοχώρηση της ακτογραμμής στο εσωτερικό της 


χέρσου. Το αποτύπωμα αυτής της φυσικογεωγραφικής 
-γεωλογικής εξέλιξης είναι καταγεγραμμένο στην στρω¬ 
ματογραφία των ιζηματογενών αποθέσεων της περιοχής. 

Για την περιοχή μελέτης τα διάφορα ιζήματα που συ¬ 
ναντήθηκαν στις δύο (2) πυρηνοληπτικές γεωτρήσεις 
(5055-1 & 5055-2) και στα οκτώ (8) ερευνητικά φρέατα 
(ΕΦ -1, 2, 3, 4, 5, 6, 7, 8), διαχωρίζονται σε δύο (2) δια- 
κριτές ομάδες ιζημάτων. Μία κατώτερη αποτελούμενη 
από χερσαία ποταμοχειμάρρια ιζήματα και μια ανώτερη 
από χερσαίες αιολικές άμμους. 

Τα ποταμοχειμάρρια ιζήματα της κατώτερης ομάδας 
προέρχονται από την αποσάθρωση και την διάβρωση 
των πετρωμάτων της γύρω ορεινής ζώνης (σχιστόλι¬ 
θοι). Τα ιζήματα αυτά παρουσιάζουν διαφοροποιήσεις 
στην σύστασή τους, λόγω των διαφορετικών επί μέρους 
χερσαίων μικροπεριβαλλόντων (Κοίτη χειμάρρου, πεδίο 
πλημμυρών, ελώδεις εκτάσεις) όπου αυτά αποτέθηκαν. 
Από την εξέτασή τους στο μικροσκόπιο, φαίνεται η 
απουσία οστράκων θαλάσσιων οργανισμών (κογχυλιών), 
αποδεικνύοντας την απουσία της θάλασσας (θαλάσσιας 
διεργασίας) στην επανεπεξεργασία των υλικών αυτών. 

Παράλληλα, στα χαμηλότερα τμήματα της παράκτιας 
περιοχής που βρίσκονται νοτιότερα της υπό μελέτη ιδι¬ 
οκτησίας, φαίνεται να σχηματίζονται μικρά έλη μέσα σε 
περιοδικά αδρανείς κοίτες. Η χρονολόγησή τους έδειξε 
ότι αυτά τα μικροέλη σταμάτησαν να υπάρχουν στην 
περιοχή πριν από 1350 χρόνια. Η παρουσία μεγάλων 
κροκαλών πάνω από αυτά τα ελώδη ιζήματα αποδει- 
κνύει ότι τα τοπικά βυθίσματα του παλαιοαναγλύφου 
προσχώθηκαν σε ένα μεγάλο πλημμυρικό επεισόδιο της 
εποχής εκείνης. 

Στη συνέχεια έχουμε αμιγώς χερσαίες διεργασίες από¬ 
θεσης ποταμοχειμάριων ιζημάτων και εδαφογένεσης. Σε 
βάθος 0.85 μέτρων από την σημερινή επιφάνεια εντοπί¬ 
στηκε εντόςτηςυπό μελέτη ιδιοκτησίαςπαλαιοέδαφος. 
Πρόκειται για δείγμα σκούρου καστανού ιλυοαργιλώ- 
δους αμμώδους ιζήματος με οργανικά, η ηλικία του οποί¬ 
ου είναι περίπου 1200 χρόνια. Αποδεικνύεται λοιπόν με 
μεθόδους απόλυτης χρονολόγησης (014) ότι η περιοχή 
ήταν χέρσος με εδαφικό κάλυμμα τουλάχιστον για τα 
τελευταία 1200 χρόνια. 

Η ανώτερη ομάδα ιζημάτων αποτελείται από αιολικές 
λεπτόκοκκες άμμους. Αντιπροσωπεύουν άμμους που 
μετακινούνται από την σημερινή αμμώδη ακτογραμμή 
με την δράση του ανέμου και συσσωρεύονται προς την 
πλευρά της ξηράς σε θέσεις όπου ο άνεμος συναντά 
φυσικά εμπόδια (συνήθως βλάστηση). Αιολικές άμμοι 
βρέθηκαν σε ένα ερευνητικό φρέαρ (ΕΦ3) εκτός της 
υπό μελέτη ιδιοκτησίας, με πάχος μόλις 15 εκατοστά. 
Η απόθεση αυτή είναι εξαιρετικά μικρή και δείχνει ότι η 
απόθεση αυτή είναι εξαιρετικά πρόσφατη. 

Ενώ οι διεργασίες διαμόρφωσηςτου επιφανειακού ανά¬ 
γλυφου είναι συνεχείς, δεν συμβαίνει το ίδιο και για την τε¬ 
κτονική παραμόρφωση που οφείλεται σε μεγάλα σεισμικά 
γεγονότα. Ο μεγάλος σεισμόςτου 1932 προκάλεσε μεγάλη 
συν-σεισμικη βύθιση που υπολογίζεται για την περιοχή με¬ 
λέτης σε 20-40 ειη τουλάχιστον (Κεφάλαιο 5, με μέγιστη 
βύθιση στην αποβάθρα Στρατωνίου 1.10 έως 1.60ιη). 

Αυτή η απότομη σχετική ανύψωση της στάθμης της 
θάλασσας κατά 20-40 ςιη είναι βέβαιο ότι προκάλεσε 
μεταβολή της δυναμικής ισορροπίας της ακτογραμμής. 
Είναι επίσης βιβλιογραφικά γνωστό ότι η θάλασσα δεν 
κατακλύζει μόνο την ξηρά μέχρι το ύψος ανόδου της 
στάθμης της, αλλά προκαλεί εκτεταμένη διάβρωση της 
ακτογραμμής εξαιτίας της δράσης των κυμάτων από 
μερικά μέτρα έως λίγες δεκάδες μέτρα. Το μέγεθος οπι¬ 
σθοχώρησης της ακτογραμμής δεν υπολογίστηκε στην 
παρούσα μελέτη. Αποτελεί όμως μια ένδειξη για την 
ερμηνεία της ύπαρξης (μετανάστευσης) των αιολικών 
άμμων προς το εσωτερικό της χέρσου. 

11. ΣΥΜΠΕΡΑΣΜΑΤΑ 

Μια γεωμορφολογική - γεωλογική έρευνα διερεύνη- 
σης παλαιού αιγιαλού δεν πρέπει να εστιάσει μόνο μέσα 
στα στενά όρια μιας ιδιοκτησίας, για να κατανοήσει τις 
φυσικές διεργασίες που συμβαίνουν σε μια παράκτια πε¬ 
ριοχή. Αντιθέτως, πρέπει με συγκεκριμένα επιστημονικά 
κριτήρια να επεκταθεί και εκτός αυτής διαμορφώνοντας 
μια γενικότερη άποψη για την περιοχή. Η άποψη αυτή 
διατυπώθηκε από τους μελετητές στο προηγούμενο κε¬ 
φάλαιο της μελέτης. 

Λαμβάνοντας υπόψη το νομικό πλαίσιο για την ανάγκη 
εξεύρεσης πειστηρίων επί του εδάφους για την διερεύ- 
νηση ύπαρξης παλαιού αιγιαλού στις υπό μελέτη ιδιο¬ 
κτησίες των Ι.Σωσσίδου, Κ.Τζελέπη καιΑ.Τζελέπη (Σχή¬ 
μα 11.1) διατυπώνουμε τα ακόλουθα συμπεράσματα. 

Εντός των ιδιοκτησιών τα διάφορα ιζήματα που συ¬ 
ναντήθηκαν στις δύο (2) πυρηνοληπτικές γεωτρήσεις 
(5055-1 & 5055-2) και στα τέσσερα (4) ερευνητικά φρέ- 
ατα (ΕΦ - 1, 2, 7, 8) (Σχήμα 11.1), αποτελούν χερσαία 
ποταμοχειμάρρια ιζήματα όπως έδειξε η γεωμορφολο- 
γική, ιζηματολογική και στρωματογραφική έρευνα. Οι 
διεργασίες που τα απέθεσαν είναι συνεχείς και αμιγώς 
χερσαίες (ποτάμιες). 

Παλαιοέδαφος που χρονολογήθηκε στο ερευνητικό 
φρέαρ 2 (ΕΕ2) σε βάθος από την επιφάνεια 0.85 ππ πιστο¬ 
ποιεί με μεθόδους απόλυτης χρονολόγησης (0 14) ότι 
για τα τελευταία 1200 χρόνια οι υπό μελέτη ιδιοκτησίες 
ήταν χέρσος. 

Παράλληλα η στρωματογραφική - παλαιοντολογική 
έρευνα έδειξε ότι τα ιζήματα ΔΕΝ έχουν αποτεθεί ή επε¬ 
ξεργαστεί σε θαλάσσιο περιβάλλον. 

Τα παραπάνω ευρήματα βεβαιώνουν την απουσία 
παλαιού αιγιαλού από το ερευνητικό φρέαρ 2 (ΕΡ2) και 
προς το εσωτερικό της χέρσου. 

Το μεγάλο πάχος των εδαφικών στρώσεων στην θέση 
του ερευνητικού φρέατος 2 και η βεβαιωμένη μεγάλη 
συν-σεισμικη βύθιση (σεισμός 1932) που υπολογίζεται 
για την περιοχή μελέτης σε 20-40 ςιη τουλάχιστον (Κεφά¬ 
λαιο 5, με μέγιστη βύθιση στην αποβάθρα Στρατωνίου 
1.10 έως 1.60ιπ) τεκμηριώνουν την επιστημονική άποψη 
ότι για τις υπό μελέτη ιδιοκτησίες ο παλαιός αιγιαλός 
συμπίπτει με την οριογραμμή του αιγιαλού. 

Ο επιστημονικά υπεύθυνος Κωνσταντίνος Βουβαλίδης 
Αναπληρωτής Καθηγητής ΑΠΘ 

2.2 ΣΧΟΛΙΑΣΜΟΣΤΗΣ ΕΡΕΥΝΑΣ - ΜΕΛΕΤΗΣΤΟΥ Α.Π.Θ. 

Η εν λόγω μελέτη είναι μία γεωλογική - γεωμορφο- 
λογική - ιζηματολογική -παλαιοντολογική - στρωματο- 


γραφική έρευνα και μελέτη με σκοπό τη διερεύνηση 
ύπαρξης παλαιού αιγιαλού. Επισημαίνεται ότι κανένα 
από τα μέλη της επιτροπής δεν είναι γεωλόγος και δεν 
κατέχει τις ειδικότερες γνώσεις που θα επέτρεπαν την 
καλύτερη εξέταση και αξιολόγηση της μελέτης. Για το 
λόγο αυτό η επιτροπή δεν θα σχολιάσει τη διαδικασία και 
τις μεθόδους που ακολουθήθηκαν, αλλά θα περιοριστεί 
στην εξέταση και σχολιασμό των αποτελεσμάτων και 
των συμπερασμάτων της μελέτης που διατυπώνονται 
στα τρία τελευταία κεφάλαιά της (9 -11). 

(τα παρακάτω σχόλια έχουν διαρθρωθεί όπως η έρευ¬ 
να - μελέτη του Α.Π.Θ. και αφορούν στα αντίστοιχα τρία 
τελευταία κεφάλαιά της). 

Κεφάλαιο "9. ΑΠΟΤΕΛΕΣΜΑΤΑ" 

9.1. Στρωματογραφία 

Όπως αναγράφεται σχετικά "Τα διάφορα ιζήματα που 
συναντήθηκαν στις δύο (2) πυρηνοληπτικές γεωτρήσεις 
(5055-1 & 5055-2) και στα οκτώ (8) ερευνητικά φρέατα 
(ΕΦ -1,2,3,4,5,6,7,8) που εκτελέστηκαν στην περιοχή 
μελέτης, σύμφωνα με τα αποτελέσματα των αναλύσεων, 
διαχωρίζονται σε δύο (2) διακριτές ομάδες ιζημάτων από 
τα ανώτερα προς τα κατώτερα: 

I. ΟΜΑΔΑ Α (ανώτερη): ΧΕΡΣΑΙΕΣ ΑΙΟΛΙΚΕΣ ΑΜΜΟΙ. 

Για τους λόγους που αναφέρονται στην αντίστοιχη πα¬ 
ράγραφο της μελέτης ΔΕΝ αποτελούν δείκτες θαλάσσι¬ 
ου περιβάλλοντος αλλά μεταφερμένους ιζηματογενείς 
κόκκους οι οποίοι αποτέθηκαν σε χερσαίο περιβάλλον. 

II. ΟΜΑΔΑ Β (κατώτερη): ΧΕΡΣΑΙΑ ΠΟΤΑΜΟΧΕΙΜΑΡΡΙΑ 
ΙΖΗΜΑΤΑ". 

Αντιστοιχούν σε ποταμοχειμάρρια υλικά από τη γύρω 
ορεινή ζώνη που μεταφέρθηκαν και αποτέθηκαν σε χερ¬ 
σαίο περιβάλλον στο χώρο της σημερινής επιμήκους 
πεδινής λωρίδαςΤΡΑΝΟ ΛΙΒΑΔΙ - ΚΑΜΠΟΣ. Μέσα σ'αυτά 
δεν εντοπίστηκε κανένα όστρακο ή μικροαπολίθωμα 
θαλάσσιου οργανισμού. 

Σύμφωνα με τη μελέτη το συνολικό πάχος των χερ¬ 
σαίων ιζημάτων εκτιμάται ότι υπερβαίνει κατά πολύ τα 
2,0 μ. που πιστοποιήθηκαν από τις γεωτρήσεις και τα 
Ερευνητικά Φρέατα. 

Λαμβάνοντας υπόψη τα απόλυτα υψόμετρα των ερευ¬ 
νητικών φρεάτων και γεωτρήσεων που ανορύχθηκαν 
μέσα στην έκταση που φέρεται ως ιδιοκτησία της αι- 
τούσας και των συγκυριών της, τα οποία κυμαίνονται 
από 1,00 μ. έως 1,40 μ., συμπεραίνεται ότι το κατώτερο 
τμήμα των φρεάτων και γεωτρήσεων βρίσκεται κάτω 
από την επιφάνεια της θάλασσας (υψόμετρο 0,00 μ.) 
κατά 0,60 μ. έως 1,00 μ. Εφόσον η εξεταζόμενη έκταση 
είναι παλαιός αιγιαλός, πριν γίνει η πρόσχωσή της και 
μετακινηθεί η ακτογραμμή προς τη θάλασσα, ήταν είτε 
αιγιαλός (ενεργός), είτε εν μέρει αιγιαλός και η υπόλοιπη 
θάλασσα. Επειδή η οριογραμμή του καθορισθέντος πα¬ 
λαιού αιγιαλού απέχει από την ακτογραμμή (θάλασσα) 
περί τα 80,0 μ. και επειδή το πλάτος τού κατά το πα¬ 
ρελθόν αιγιαλού εκτιμάται ίσο περίπου με το σημερινό, 
δηλαδή περί τα 20,0 μ. (τάξη μεγέθους), κι αυτό διότι 
τα στοιχεία που επηρεάζουν το πλάτος του αιγιαλού, 
όπως η γεωμορφολογία του εδάφους (χαμηλή ακτή) και 
τα μετεωρολογικά και κυματικά στοιχεία της περιοχής 
(διεύθυνση και μέγιστη ένταση επικρατούντων ανέμων, 
ανάπτυγμα θαλάσσιας έκτασης, βαθυμετρία κ.λπ.), δεν 

έχουν αλλάξει σημαντικά, συνάγεται ότι κατά το παρελθόν 
η έκταση που σήμερα καθορίστηκε παλαιός αιγιαλός ήταν 
θάλασσα κατά το μεγαλύτερο τμήμα της και μόνο το εσώ¬ 
τερα στη στεριά τμήμα, πλάτους 20,0 μ. περίπου από την 
οριογραμμή του παλαιού αιγιαλού, αποτελούσε τον κατά 
το παρελθόν αιγιαλό, ενώ το υπόλοιπο, πλάτους 60,0 μ. πε¬ 
ρίπου, ήταν θάλασσα. Επομένως τα εδαφικά δείγματα από 
τα κατώτερα τμήματα των γεωτρήσεων και των φρεάτων 
προέρχονται από θαλάσσιο περιβάλλον και θα έπρεπε να 
είχαν βρεθεί ο αυτά και θαλάσσια ιζήματα, πράγμα που δεν 
επαληθεύτηκε με τη μελέτη έρευνα και θέτει υπό αίρεση 
την ύπαρξη του παλαιού αιγιαλού. 

9.2 Ραδιοχρονολογήσεις 

Για την εξακρίβωση της ηλικίας των ιζημάτων απε- 
στάλησαν σε ειδικό εργαστήριο των ΗΠΑ δύο δείγματα 
εδαφικού υλικού, ληφθέντα το ένα εκτός της περιοχής 
που χαρακτηρίσθηκε παλαιός αιγιαλός και το άλλο εντός 
αυτής. Με ραδιοχρονολόγηση υπολογίσθηκε ότι η ηλικία 
τους κυμαίνεται μεταξύ των ετών 595 ~ 660 μετά Χριστό 
για το πρώτο δείγμα και των ετών 690 -750 μετά Χριστό, 
είτε 760 - 885 μετά Χριστό για το δεύτερο δείγμα. Σε 
κάθε περίπτωση προκύπτει ότι τα τελευταία περίπου 
1200 χρόνια, η έκταση που χαρακτηρίσθηκε παλαιός 
αιγιαλός ήταν χερσαίο περιβάλλον και όχι θαλάσσιο. 

Η επιτροπή δεν είναι σε θέση να ελέγξει ή να αμφι¬ 
σβητήσει το αποτέλεσμα της ραδιοχρονολόγησης και 
το δέχεται ως έχει. 

Κεφάλαιο "10. ΠΑΛΑΙΟΓΡΑΦΙΚΗ ΕΞΕΛΙΞΗ" 

Εδώ αναφέρεται ότι η περιοχή μελέτης είναι χαμηλή 
παράκτια ζώνη που τροφοδοτείται με εδαφικό υλικό από 
ένα δίκτυο μικρών χειμάρρων, με αποτέλεσμα η θέση 
της ακτογραμμής να μεταβάλλεται δυναμικά ανάλογα 
με την τροφοδοσία ή τη διάβρωση από τον θαλάσσιο 
κυμάτισμά. Στη συνέχεια αναφέρονται συνοπτικά όσα 
διαπιστώθηκαν περί των ιζημάτων στα προηγούμενα 
κεφάλαια (9. ΑΠΟΤΕΛΕΣΜΑΤΑ/9.1 Στρωματογραφία και 
9.2 Ραδιοχρονολογήσεις) και ότι τα τοπικά μικροέλη 
σταμάτησαν να υπάρχουν πριν από 1350 χρόνια καθώς 
προσχώθηκαν από ένα μεγάλο πλημμυρικό επεισόδιο, 
ενώ οι διεργασίες απόθεσης των ποταμοχειμάρριων 
ιζημάτων που ακολούθησαν ήταν αμιγώς χερσαίες. Το 
παλαιοέδαφος που διαπιστώθηκε σε βάθος 0,85 μ. από 
την σημερινή επιφάνεια του εδάφους έχει ηλικία 1200 
χρόνων περίπου και αποδεικνύεται ότι για το διάστημα 
αυτό η περιοχή ήταν χέρσος. Τέλος σημειώνεται ότι με 
τον μεγάλο σεισμό του έτους 1932 προκλήθηκε βύθιση 
του εδάφους, που για την περιοχή μελέτης υπολογίζεται 
σε 0,20 - 0,40 μ. τουλάχιστον. Η θάλασσα κάλυψε τη 
στεριά μέχρι του σημείου που είχε υψόμετρο 0,20 -0,40 
μ. πριν τον σεισμό και η ακτογραμμή μεταβλήθηκε. Περί 
της ηλικίας του εδάφους που προέκυψε με ραδιοχρονο¬ 
λόγηση ισχύουν όσα προαναφέρθηκαν στην προηγού¬ 
μενη παράγραφο "Ραδιοχρονολογήσεις". Για το ρήγμα 
και τη βύθιση του εδάφους εξ αιτίας του σεισμού του 
1932 η επιτροπή διαπίστωσε ότι αναφέρονται και στη 
βιβλιογραφία (π.χ. Βασίλης Παπαζάχος - Κατερίνα Πα- 
παζάχου, "Οι σεισμοί της Ελλάδας", εκδόσεις ΖΗΤΗ, σελ. 
100-101,318-320 κ.α.) και τα αποδέχεται ως γεγονότα. 


Κεφάλαιο "11. ΣΥΜΠΕΡΑΣΜΑΤΑ" 

Αναφέρεται ότι όσα διατυπώθηκαν στο κεφάλαιο 
10. ΠΑΛΑΙΟΓΡΑΦΙΚΗ ΕΞΕΛΙΞΗ αφορούν και στις ιδιοκτη¬ 
σίες των I. Σωσσίδου (αιτούσης τον επανακαθορισμό), 
Κ.Τζελέπη και Α.Τζελέπη. Στη συνέχεια διατυπώνονται 
τα παρακάτω συμπεράσματα: 

"Εντός των ιδιοκτησιών τα διάφορα ιζήματα που συ¬ 
ναντήθηκαν στις δύο (2) πυρηνοληπτικές γεωτρήσεις 
(5055-1 & 5055-2) και στα τέσσερα (4) ερευνητικά φρέ- 
ατα (ΕΦ - 1, 2, 7, 8) (Σχήμα 11.1), αποτελούν χερσαία 
ποταμοχειμάρρια ιζήματα όπως έδειξε η γεωμορφολο- 
γική, ιζηματολογική και στρωματογραφική έρευνα. Οι 
διεργασίες που τα απέθεσαν είναι συνεχείς και αμιγώς 
χερσαίες (ποτάμιες)". 

"Παλαιοέδαφος που χρονολογήθηκε στο ερευνητικό 
φρέαρ 2 (ΕΡ2) σε βάθος από την επιφάνεια 0.85 γπ πιστο¬ 
ποιεί με μεθόδους απόλυτης χρονολόγησης (0 14) ότι 
για τα τελευταία 1200 χρόνια οι υπό μελέτη ιδιοκτησίες 
ήταν χέρσος". 

"Παράλληλα η στρωματογραφική - παλαιοντολογική 
έρευνα έδειξε ότι τα ιζήματα ΔΕΝ έχουν αποτεθεί ή επε¬ 
ξεργαστεί σε θαλάσσιο περιβάλλον". 

"Τα παραπάνω ευρήματα βεβαιώνουν την απουσία 
παλαιού αιγιαλού από το ερευνητικό φρέαρ 2 (ΕΓ2) και 
προς το εσωτερικό της χέρσου". 

"Το μεγάλο πάχος των εδαφικών στρώσεων στην θέση 
του ερευνητικού φρέατος 2 και η βεβαιωμένη μεγάλη 
συν-σεισμικη βύθιση (σεισμός 1932) που υπολογίζεται 
για την περιοχή μελέτης σε 20-40 επί τουλάχιστον (Κεφά¬ 
λαιο 5, με μέγιστη βύθιση στην αποβάθρα Στρατωνίου 
1.10 έως 1.60ιπ) τεκμηριώνουν την επιστημονική άποψη 
ότι για τις υπό μελέτη ιδιοκτησίες ο παλαιός αιγιαλός 
συμπίπτει με την οριογραμμή του αιγιαλού". 

Τα παραπάνω είναι ανακεφαλαίωση όσων αναφέρ¬ 
θηκαν και σχολιάστηκαν προηγουμένως (κεφάλαια της 
μελέτης 9-10), επομένως ισχύουν όσα προαναφέρθηκαν. 

Με βάση όσα προεκτέθηκαν, η επιτροπή, αποφασίζει: 

Δέχεται την απουσία παλαιού αιγιαλού στη θέση που 
εκτελέστηκαν οι πυρηνοληπτικές γεωτρήσεις και τα 
ερευνητικά φρέατα μέσα στην έκταση που φέρεται ως 
ιδιοκτησία της αιτούσας και των συγκυριών της, εσώτερα 
από την καθορισθείσα οριογραμμή της παραλίας προς 
τη στεριά και επανακαθορίζει την οριογραμμή του πα¬ 
λαιού αιγιαλού μπροστά από τις φερόμενες ως ιδιοκτη¬ 
σίες των I. Σωσσίδου (αιτούσαςτον επανακαθορισμό), Κ. 
Τζελέπη και Α. Τζελέπη, ώστε αυτή να συμπίπτει με την 
καθορισμένη οριογραμμή της παραλίας. 

Ειδικότερα επανακαθορίζει την οριογραμμή του πα¬ 
λαιού αιγιαλού με συνεχή πολυγωνική γραμμή μπλε 
χρώματος και κορυφές: 29" (παραμένει στην ίδια θέση 
όπως καθορίστηκε αρχικά), 29"α, 29"β, 25' (κορυφή της 
οριογραμμής παραλίας, όπως καθορίστηκε αρχικά), 29"γ, 
29"δ, 31" (παραμένει στην ίδια θέση όπως καθορίστηκε 
αρχικά). 

Η επανακαθορισθείσα οριογραμμή του παλαιού αι- 
γιαλού απεικονίζεται στον συνημμένο στην παρούσα 
ορθοφωτοχάρτη, κλίμακας 1:500. Οι κορυφές της εξα¬ 
σφαλίζονται με συντεταγμένες του κρατικού τριγωνομε¬ 
τρικού δικτύου στο σύστημα αναφοράς ΕΓΣΑ '87. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'417/27.12.2017 


Οι οριογραμμές του αιγιαλού (κόκκινη) και της πα¬ 
ραλίας (κίτρινη), που επίσης απεικονίζονται στον ορ- 
θοφωτοχάρτη, παραμένουν αμετάβλητες, όπως αρ¬ 
χικά καθορίσθηκαν με την υπ' αριθμό 1051494/4782/ 
Β0010/19-06-2001 απόφαση του Υπουργού Οικονομι¬ 
κών, (ΦΕΚ 559 Δ' 2001). 

Ο ορθοφωτοχάρτης έχει συμπληρωθεί με στοιχεία 
αποτύπωσης της υφιστάμενης κατάστασης, από το από 
Ιουνίου 2015 οριζοντιογραφικό και υψομετρικό τοπο¬ 


γραφικό διάγραμμα, κλίμακας 1:500, του τοπογράφου 
μηχανικού Τ.Ε. Ιωάννη Χρυσούλη. 

Η Επιτροπή 

Ο Πρόεδρος Τα Μέλη 

ΕΥΣΤΑΘΙΟΣ ΧΑΤΖΟΠΟΥΛΟΣ 
ΕΥΘΥΜΙΟΣ ΠΕΤΡΟΥ 

ΘΕΟΔ.-ΑΡΙΣΤ. ΤΑΣΟΥΛΑΣ ΔΗΜΗΤΡΙΟΣ ΞΩΝΙΚΗΣ 





Τεύχος Δ'417/27.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 


39% 



4477650 ■ 


4477600 


Ιδιοκτησία αγνώοροια. 


φερόμενη ιδιοκτησία 
Ιωάννας Σωσσίδου κ.λττ. 


Ιερισσός / Αναδασμός 
1969 - 1970, τεμάχιο 79 
αγνώστου ιδιοκτήτη 


φερόμενη ιδιοκτησία 
Ιωάννας Σωσσίδου κ.λπ. 


φερόμενη ιδιοκτησία 
Ιωάννας Σωσσίδου κ.λπ. 




ιδιοκτησία αγνώστου 


Ιδιοκτησία αγνώστου 


4477412 


4477500 


«{λ 


; 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'417/27.12.2017 




Συντεταγμένες των κορυφών και μήκη των πλευρών (σε μέτρα) 
της οριογραμμής του ΑΙΓΙΑΛΟΥ ( ΕΓΣΑ ’87). 


α/α 

X 

Υ 

Αποστάσεις 

23 

485530.62 

4477660.06 

— 

24 

485577.42 

4477542.21 

23-24: 126.81 

25 

485617.15 

4477439.89 

24-25: 109.76 






Συντεταγμένες των κορυφών και μήκη των πλευρών (σε μέτρα) 
της οριογραμμής της ΠΑΡΑΛΙΑΣ ( ΕΓΣΑ '87). 


α/α 

X 

γ 

Αποστάσεις 

24 · 

485516.60 

4477654.73 

— 

25' 

485563.45 

4477536.72 

24 -25·: 126.97 

26’ 

485603.37 

4477433.96 

25'-26': 110.24 






Συντεταγμένες των κορυφών και μήκη των πλευρών (σε μέτρα) 
της οριογραμμής του ΠΑΛΑΙΟΥ ΑΙΓΙΑΛΟΥ ( ΕΓΣΑ '87). 


Χάρτης Π.Ε. Χαλκιδικής (χωρίς κλίμακα). 

έση του επανακαθορισμού. 


ΛΆ 


α/α 

X 

Υ 

Αποστάσεις 

29" 

485487.38 

4477678.51 

— 

29 "α 

485521.33 

4477527.79 

29 - 29'α: 154.50 

29 "Ρ 

485562.95 

4477537.98 

29”α - 29"β: 42.85 

25' 

485563.45 

4477536.72 

29"β - 25: 1.35 

29 γ 

485589.35 

4477470.05 

25 -29’γ: 71.52 

29'δ 

485490.90 

4477440.47 

29"γ - 29 "δ: 102.80 

31" 

485471.82 

4477422.69 

29 ’δ-31: 26.08 






ΥΠΟΜΝΗΜΑ ΣΥΜΒΟΛΩΝ 


Συρματοττερίφραξη 
Όρια γηπέδων 

Όρια αγροτεμαχίων αναδασμού 
Ιερισσού 1969 -1970 


Υψόμετρο φυσικού εδάφους 


ΥΠΟΜΝΗΜΑ ΤΗΣ ΕΠΙΤΡΟΠΗΣ 

Ο παρών ορθοφωτοχάρτης (ΟΦΧ) συνοδεύει την τεχνική έκθεση της ΕΚΧΑ Α.Ε. και την από 
25-07-2016 έκθεση της επιτροπής του άρθρου 3 του Ν. 2971/2001, όπως τροποποιήθηκε. 

_ Οριογραμμή αιγιαλού (κόκκινη) με κορυφές .... 23, 24, 25,... 

- Οριογραμμή παραλίας (κίτρινη) με κορυφές ..., 24’, 25", 26’,... 

_ Οριογραμμή παλαιού αιγιαλού (μπλε) με κορυφές ..., 29", 29"α, 29"β, 25', 

29"γ, 29"δ, 31”,... 


- Οι κορυφές των οριογραμμών εξασφαλίζονται με συντεταγμένες του κρατικού 
τριγωνομετρικού δικτύου στο ΕΓΣΑ ’87 και αναγράφονται σε πίνακα επί του ΟΦΧ 

- Η ζώνη της παραλίας έχει πλάτος 15,0 μ. 

- Η οριογραμμή του παλαιού αιγιαλού μεταξύ των κορυφών του 29"β - 29"γ, ταυτίζεται με 
την οριογραμμή της παραλίας. 


Ο ΠΡΟΕΔΡΟΣ 



Πολιτικός μηχανικός Τ.Ε. 


Η ΕΠΙΤΡΟΠΗ 




Πολιτικός μηχανικός Τ.Ε. 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΑΣ ΠΕΡΙΟΥΣΙΑΣ 

ΚΑΙ ΚΟΙΝΩΦΕΛΩΝ ΠΕΡΙΟΥΣΙΩΝ 

ΠΕΡΙΦΕΡΕΙΑΚΗ Δ/ΝΣΗ ΔΗΜΟΣΙΑΣ ΠΕΡΙΟΥΣΙΑΣ 

ΜΑΚΕΔΟΝΙΑΣ -ΘΡΑΚΗΣ 

ΑΥΤΟΤΕΛΕΣ ΓΡΑΦΕΙΟ ΧΑΛΚΙΔΙΚΗΣ 


ΟΡΘΟΦΩΤΟΧΑΡΤΗΣ 

ΕΠΑΝΑΚΑΘΟΡΙΣΜΟΥ ΟΡΙΟΓΡΑΜΜΗΣ 
ΠΑΛΑΙΟΥ ΑΙΓΙΑΛΟΥ 

(Απόφαση αρχικού καθορισμού: 1051494/4782/Β0010/19-06-2001. ΦΕΚ τ.Δ' 559/2001) 


ΚΛΙΜΑΚΑ: 1:500 


ΘΕΣΗ: ΔΑΣΑΚΙ - ΚΡΥΟΝΕΡΙ 

Μπροστά από τη φερόμενη ιδιοκτησία Ιωάννας Σωσσίδου κ,λπ. 

ΔΗΜΟΤΙΚΗ ΚΟΙΝΟΤΗΤΑ: ΙΕΡΙΣΣΟΥ 
ΔΗΜΟΣ: ΑΡΙΣΤΟΤΕΛΗ, Π.Ε.: ΧΑΛΚΙΔΙΚΗΣ 


- Οριογραμμή αιγιαλού (κόκκινη) 

ΑΡ. ΣΧΕΔΙΟΥ 

ΠΙΝΑΚΙΔΑ 

- Οριογραμμή παραλίας (κίτρινη) 

1 


- Οριογραμμή παλαιού αιγιαλού (μπλε) 


1 από 1 

ΣΥΣΤΗΜΑ ΑΝΑΦΟΡΑΣ: ΕΓΣΑ '87 



ΧΡΟΝΟΛΟΓΙΑ ΦΩΤΟΛΗΨΙΑΣ ΟΡΘΟΦΩΤΟΧΑΡΤΗ: 2008 - 2009 



ΠΡΟΣΘΕΤΑ ΣΤΟΙΧΕΙΑ 


Τα στοιχεία αποτύπωσης της υφιστάμενης κατάστασης που προστέθηκαν στον 
ορθοφωτοχάρτη, προέρχονται από το από Ιουνίου 2015 τοπογραφικό διάγραμμα του 
Χρυσούλη Ιωάννη, τοπογράφου Τ.Ε., το οποίο ελέγχθηκε επί τόπου την 23-09-2015 από τον 
Ευστάθιο Χατζόπουλο, αγρονόμο τοπογράφο μηχανικό του Αυτοτελούς Γραφείου Χαλκιδικής, 




ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.0ΐ(5>6ί.αι· 

